pli: Puna caparaṁ, āvuso, bhikkhu sīlavā hoti …pe… samādāya sikkhati sikkhāpadesu.


nikaya: an

layer: root

title_pli: 36 Evaṁ me sutaṁ—

pli: So kāmānaṁyeva nibbidāya virāgāya nirodhāya paṭipanno hoti.


pli: So bhavānaṁyeva nibbidāya virāgāya nirodhāya paṭipanno hoti.


pli: So taṇhākkhayāya paṭipanno hoti.


pli: So lobhakkhayāya paṭipanno hoti.


pli: So kāyassa bhedā paraṁ maraṇā aññataraṁ devanikāyaṁ upapajjati.


pli: So tato cuto anāgāmī hoti, anāgantā itthattaṁ.


pli: Ayaṁ vuccatāvuso, bahiddhāsaṁyojano puggalo anāgāmī hoti, anāgantā itthattan”ti.


pli: Atha kho sambahulā samacittā devatā yena bhagavā tenupasaṅkamiṁsu; upasaṅkamitvā bhagavantaṁ abhivādetvā ekamantaṁ aṭṭhaṁsu. Ekamantaṁ ṭhitā kho tā devatā bhagavantaṁ etadavocuṁ:


pli: “eso, bhante, āyasmā sāriputto pubbārāme migāramātupāsāde bhikkhūnaṁ ajjhattasaṁyojanañca puggalaṁ deseti bahiddhāsaṁyojanañca.


pli: Haṭṭhā, bhante, parisā.


pli: Sādhu, bhante, bhagavā yenāyasmā sāriputto tenupasaṅkamatu anukampaṁ upādāyā”ti.


pli: Adhivāsesi bhagavā tuṇhībhāvena.


pli: Atha kho bhagavā—seyyathāpi nāma balavā puriso samiñjitaṁ vā bāhaṁ pasāreyya, pasāritaṁ vā bāhaṁ samiñjeyya; evamevaṁ—jetavane antarahito pubbārāme migāramātupāsāde āyasmato sāriputtassa sammukhe pāturahosi.


pli: Nisīdi bhagavā paññatte āsane.


pli: Āyasmāpi kho sāriputto bhagavantaṁ abhivādetvā ekamantaṁ nisīdi.


pli: Ekamantaṁ nisinnaṁ kho āyasmantaṁ sāriputtaṁ bhagavā etadavoca:


pli: “Idha, sāriputta, sambahulā samacittā devatā yenāhaṁ tenupasaṅkamiṁsu; upasaṅkamitvā maṁ abhivādetvā ekamantaṁ aṭṭhaṁsu. Ekamantaṁ ṭhitā kho, sāriputta, tā devatā maṁ etadavocuṁ:


pli: ‘eso, bhante, āyasmā sāriputto pubbārāme migāramātupāsāde bhikkhūnaṁ ajjhattasaṁyojanañca puggalaṁ deseti bahiddhāsaṁyojanañca.


pli: Sādhu, bhante, bhagavā yena āyasmā sāriputto tenupasaṅkamatu anukampaṁ upādāyā’ti.


pli: Tā kho pana, sāriputta, devatā dasapi hutvā vīsampi hutvā tiṁsampi hutvā cattālīsampi hutvā paññāsampi hutvā saṭṭhipi hutvā āraggakoṭinitudanamattepi tiṭṭhanti, na ca aññamaññaṁ byābādhenti.


pli: Siyā kho pana, sāriputta, evamassa:


pli: ‘tattha nūna tāsaṁ devatānaṁ tathā cittaṁ bhāvitaṁ yena tā devatā dasapi hutvā vīsampi hutvā tiṁsampi hutvā cattālīsampi hutvā paññāsampi hutvā saṭṭhipi hutvā āraggakoṭinitudanamattepi tiṭṭhanti na ca aññamaññaṁ byābādhentī’ti.


pli: Na kho panetaṁ, sāriputta, evaṁ daṭṭhabbaṁ.


pli: Idheva kho, sāriputta, tāsaṁ devatānaṁ tathā cittaṁ bhāvitaṁ, yena tā devatā dasapi hutvā …pe… na ca aññamaññaṁ byābādhenti.


pli: Tasmātiha, sāriputta, evaṁ sikkhitabbaṁ:


pli: ‘santindriyā bhavissāma santamānasā’ti.


pli: Evañhi vo, sāriputta, sikkhitabbaṁ.


pli: ‘Santindriyānañhi vo, sāriputta, santamānasānaṁ santaṁyeva kāyakammaṁ bhavissati santaṁ vacīkammaṁ santaṁ manokammaṁ.


pli: Santaṁyeva upahāraṁ upaharissāma sabrahmacārīsū’ti.


pli: ‘Evañhi vo, sāriputta, sikkhitabbaṁ.


pli: Anassuṁ kho, sāriputta, aññatitthiyā paribbājakā ye imaṁ dhammapariyāyaṁ nāssosun’”ti.


title_pli: 37 Evaṁ me sutaṁ—

pli: ekaṁ samayaṁ āyasmā mahākaccāno varaṇāyaṁ viharati bhaddasāritīre.


pli: Atha kho ārāmadaṇḍo brāhmaṇo yenāyasmā mahākaccāno tenupasaṅkami; upasaṅkamitvā āyasmatā mahākaccānena saddhiṁ sammodi.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdi. Ekamantaṁ nisinno kho ārāmadaṇḍo brāhmaṇo āyasmantaṁ mahākaccānaṁ etadavoca:


pli: “ko nu kho, bho kaccāna, hetu ko paccayo yena khattiyāpi khattiyehi vivadanti, brāhmaṇāpi brāhmaṇehi vivadanti, gahapatikāpi gahapatikehi vivadantī”ti?


pli: “Kāmarāgābhinivesavinibandhapaligedhapariyuṭṭhānajjhosānahetu kho, brāhmaṇa, khattiyāpi khattiyehi vivadanti, brāhmaṇāpi brāhmaṇehi vivadanti, gahapatikāpi gahapatikehi vivadantī”ti.


pli: “Ko pana, bho kaccāna, hetu ko paccayo yena samaṇāpi samaṇehi vivadantī”ti?


pli: “Diṭṭhirāgābhinivesavinibandhapaligedhapariyuṭṭhānajjhosānahetu kho, brāhmaṇa, samaṇāpi samaṇehi vivadantī”ti.


pli: “Atthi pana, bho kaccāna, koci lokasmiṁ yo imañceva kāmarāgābhinivesavinibandhapaligedhapariyuṭṭhānajjhosānaṁ samatikkanto, imañca diṭṭhirāgābhinivesavinibandhapaligedhapariyuṭṭhānajjhosānaṁ samatikkanto”ti?


pli: “Atthi, brāhmaṇa, lokasmiṁ yo imañceva kāmarāgābhinivesavinibandhapaligedhapariyuṭṭhānajjhosānaṁ samatikkanto, imañca diṭṭhirāgābhinivesavinibandhapaligedhapariyuṭṭhānajjhosānaṁ samatikkanto”ti.


pli: “Ko pana so, bho kaccāna, lokasmiṁ yo imañceva kāmarāgābhinivesavinibandhapaligedhapariyuṭṭhānajjhosānaṁ samatikkanto, imañca diṭṭhirāgābhinivesavinibandhapaligedhapariyuṭṭhānajjhosānaṁ samatikkanto”ti?


pli: “Atthi, brāhmaṇa, puratthimesu janapadesu sāvatthī nāma nagaraṁ.


pli: Tattha so bhagavā etarahi viharati arahaṁ sammāsambuddho.


pli: So hi, brāhmaṇa, bhagavā imañceva kāmarāgābhinivesavinibandhapaligedhapariyuṭṭhānajjhosānaṁ samatikkanto, imañca diṭṭhirāgābhinivesavinibandhapaligedhapariyuṭṭhānajjhosānaṁ samatikkanto”ti.


pli: Evaṁ vutte, ārāmadaṇḍo brāhmaṇo uṭṭhāyāsanā ekaṁsaṁ uttarāsaṅgaṁ karitvā dakkhiṇaṁ jāṇumaṇḍalaṁ pathaviyaṁ nihantvā yena bhagavā tenañjaliṁ paṇāmetvā tikkhattuṁ udānaṁ udānesi:


pli: “Namo tassa bhagavato arahato sammāsambuddhassa.


pli: Namo tassa bhagavato arahato sammāsambuddhassa.


pli: Yo hi so bhagavā imañceva kāmarāgābhinivesavinibandhapaligedhapariyuṭṭhānajjhosānaṁ samatikkanto, imañca diṭṭhirāgābhinivesavinibandhapaligedhapariyuṭṭhānajjhosānaṁ samatikkanto”ti.


pli: “Abhikkantaṁ, bho kaccāna, abhikkantaṁ, bho kaccāna.


pli: Seyyathāpi, bho kaccāna, nikkujjitaṁ vā ukkujjeyya, paṭicchannaṁ vā vivareyya, mūḷhassa vā maggaṁ ācikkheyya; andhakāre vā telapajjotaṁ dhāreyya: ‘cakkhumanto rūpāni dakkhantī’ti; evamevaṁ bhotā kaccānena anekapariyāyena dhammo pakāsito.


pli: Esāhaṁ, bho kaccāna, taṁ bhavantaṁ gotamaṁ saraṇaṁ gacchāmi dhammañca bhikkhusaṅghañca.


pli: Upāsakaṁ maṁ bhavaṁ kaccāno dhāretu ajjatagge pāṇupetaṁ saraṇaṁ gatan”ti.


title_pli: 38 Ekaṁ samayaṁ āyasmā mahākaccāno madhurāyaṁ viharati gundāvane.


pli: Ekaṁ samayaṁ āyasmā mahākaccāno madhurāyaṁ viharati gundāvane.


pli: Atha kho kandarāyano brāhmaṇo yenāyasmā mahākaccāno tenupasaṅkami; upasaṅkamitvā āyasmatā mahākaccānena saddhiṁ …pe… ekamantaṁ nisinno kho kandarāyano brāhmaṇo āyasmantaṁ mahākaccānaṁ etadavoca:


pli: “sutaṁ metaṁ, bho kaccāna, ‘na samaṇo kaccāno brāhmaṇe jiṇṇe vuddhe mahallake addhagate vayoanuppatte abhivādeti vā paccuṭṭheti vā āsanena vā nimantetī’ti.


pli: Tayidaṁ, bho kaccāna, tatheva?


pli: Na hi bhavaṁ kaccāno brāhmaṇe jiṇṇe vuddhe mahallake addhagate vayoanuppatte abhivādeti vā paccuṭṭheti vā āsanena vā nimanteti.


pli: Tayidaṁ, bho kaccāna, na sampannamevā”ti.


pli: “Atthi, brāhmaṇa, tena bhagavatā jānatā passatā arahatā sammāsambuddhena vuddhabhūmi ca akkhātā daharabhūmi ca.


pli: Vuddho cepi, brāhmaṇa, hoti āsītiko vā nāvutiko vā vassasatiko vā jātiyā, so ca kāme paribhuñjati kāmamajjhāvasati kāmapariḷāhena pariḍayhati kāmavitakkehi khajjati kāmapariyesanāya ussuko.


pli: Atha kho so bālo na therotveva saṅkhyaṁ gacchati.


pli: Daharo cepi, brāhmaṇa, hoti yuvā susukāḷakeso bhadrena yobbanena samannāgato paṭhamena vayasā.


pli: So ca na kāme paribhuñjati na kāmamajjhāvasati, na kāmapariḷāhena pariḍayhati, na kāmavitakkehi khajjati, na kāmapariyesanāya ussuko.


pli: Atha kho so paṇḍito therotveva saṅkhyaṁ gacchatī”ti.


pli: Evaṁ vutte, kandarāyano brāhmaṇo uṭṭhāyāsanā ekaṁsaṁ uttarāsaṅgaṁ karitvā daharānaṁ sataṁ bhikkhūnaṁ pāde sirasā vandati:


pli: “vuddhā bhavanto, vuddhabhūmiyaṁ ṭhitā.


pli: Daharā mayaṁ, daharabhūmiyaṁ ṭhitā”ti.


pli: “Abhikkantaṁ, bho kaccāna …pe… upāsakaṁ maṁ bhavaṁ kaccāno dhāretu ajjatagge pāṇupetaṁ saraṇaṁ gatan”ti.


title_pli: 39 “Yasmiṁ, bhikkhave, samaye corā balavanto honti, rājāno tasmiṁ samaye dubbalā honti.


pli: “Yasmiṁ, bhikkhave, samaye corā balavanto honti, rājāno tasmiṁ samaye dubbalā honti.


pli: Tasmiṁ, bhikkhave, samaye rañño na phāsu hoti atiyātuṁ vā niyyātuṁ vā paccantime vā janapade anusaññātuṁ.


pli: Brāhmaṇagahapatikānampi tasmiṁ samaye na phāsu hoti atiyātuṁ vā niyyātuṁ vā bāhirāni vā kammantāni paṭivekkhituṁ.


pli: Evamevaṁ kho, bhikkhave, yasmiṁ samaye pāpabhikkhū balavanto honti, pesalā bhikkhū tasmiṁ samaye dubbalā honti.


pli: Tasmiṁ, bhikkhave, samaye pesalā bhikkhū tuṇhībhūtā tuṇhībhūtāva saṅghamajjhe saṅkasāyanti paccantime vā janapade acchanti.


pli: Tayidaṁ, bhikkhave, hoti bahujanāhitāya bahujanāsukhāya, bahuno janassa anatthāya ahitāya dukkhāya devamanussānaṁ.


pli: Yasmiṁ, bhikkhave, samaye rājāno balavanto honti, corā tasmiṁ samaye dubbalā honti.


pli: Tasmiṁ, bhikkhave, samaye rañño phāsu hoti atiyātuṁ vā niyyātuṁ vā paccantime vā janapade anusaññātuṁ.


pli: Brāhmaṇagahapatikānampi tasmiṁ samaye phāsu hoti atiyātuṁ vā niyyātuṁ vā bāhirāni vā kammantāni paṭivekkhituṁ.


pli: Evamevaṁ kho, bhikkhave, yasmiṁ samaye pesalā bhikkhū balavanto honti, pāpabhikkhū tasmiṁ samaye dubbalā honti.


pli: Tasmiṁ, bhikkhave, samaye pāpabhikkhū tuṇhībhūtā tuṇhībhūtāva saṅghamajjhe saṅkasāyanti, yena vā pana tena pakkamanti.


pli: Tayidaṁ, bhikkhave, hoti bahujanahitāya bahujanasukhāya, bahuno janassa atthāya hitāya sukhāya devamanussānan”ti.


title_pli: 4. Atapanīyasutta “Dveme, bhikkhave, dhammā atapanīyā.

pli: 4. Atapanīyasutta


pli: “Dveme, bhikkhave, dhammā atapanīyā.


pli: Katame dve?


pli: Idha, bhikkhave, ekaccassa kāyasucaritaṁ kataṁ hoti, akataṁ hoti kāyaduccaritaṁ;


pli: vacīsucaritaṁ kataṁ hoti, akataṁ hoti vacīduccaritaṁ;


pli: manosucaritaṁ kataṁ hoti, akataṁ hoti manoduccaritaṁ.


pli: So ‘kāyasucaritaṁ me katan’ti na tappati, ‘akataṁ me kāyaduccaritan’ti na tappati;


pli: ‘vacīsucaritaṁ me katan’ti na tappati, ‘akataṁ me vacīduccaritan’ti na tappati;


pli: ‘manosucaritaṁ me katan’ti na tappati, ‘akataṁ me manoduccaritan’ti na tappati.


pli: Ime kho, bhikkhave, dve dhammā atapanīyā”ti.


pli: Catutthaṁ.


title_pli: 40 “Dvinnāhaṁ, bhikkhave, micchāpaṭipattiṁ na vaṇṇemi, gihissa vā pabbajitassa vā.


pli: “Dvinnāhaṁ, bhikkhave, micchāpaṭipattiṁ na vaṇṇemi, gihissa vā pabbajitassa vā.


pli: Gihī vā, bhikkhave, pabbajito vā micchāpaṭipanno micchāpaṭipattādhikaraṇahetu na ārādhako hoti ñāyaṁ dhammaṁ kusalaṁ.


pli: Dvinnāhaṁ, bhikkhave, sammāpaṭipattiṁ vaṇṇemi, gihissa vā pabbajitassa vā.


pli: Gihī vā, bhikkhave, pabbajito vā sammāpaṭipanno sammāpaṭipattādhikaraṇahetu ārādhako hoti ñāyaṁ dhammaṁ kusalan”ti.


title_pli: 41 “Ye te, bhikkhave, bhikkhū duggahitehi suttantehi byañjanappatirūpakehi atthañca dhammañca paṭibāhanti te, bhikkhave,


pli: “Ye te, bhikkhave, bhikkhū duggahitehi suttantehi byañjanappatirūpakehi atthañca dhammañca paṭibāhanti te, bhikkhave, bhikkhū bahujanāhitāya paṭipannā bahujanāsukhāya, bahuno janassa anatthāya ahitāya dukkhāya devamanussānaṁ.


pli: Bahuñca te, bhikkhave, bhikkhū apuññaṁ pasavanti, te cimaṁ saddhammaṁ antaradhāpenti.


pli: Ye te, bhikkhave, bhikkhū suggahitehi suttantehi byañjanappatirūpakehi atthañca dhammañca anulomenti te, bhikkhave, bhikkhū bahujanahitāya paṭipannā bahujanasukhāya, bahuno janassa atthāya hitāya sukhāya devamanussānaṁ.


pli: Bahuñca te, bhikkhave, bhikkhū puññaṁ pasavanti, te cimaṁ saddhammaṁ ṭhapentī”ti.


pli: Samacittavaggo catuttho.


title_pli: Aṅguttara Nikāya 2 5. Parisavagga

pli: Aṅguttara Nikāya 2


pli: 5. Parisavagga


pli: “Dvemā, bhikkhave, parisā.


pli: Katamā dve?


pli: Uttānā ca parisā gambhīrā ca parisā.


pli: Katamā ca, bhikkhave, uttānā parisā?


pli: Idha, bhikkhave, yassaṁ parisāyaṁ bhikkhū uddhatā honti unnaḷā capalā mukharā vikiṇṇavācā muṭṭhassatī asampajānā asamāhitā vibbhantacittā pākatindriyā.


pli: Ayaṁ vuccati, bhikkhave, uttānā parisā.


pli: Katamā ca, bhikkhave, gambhīrā parisā?


pli: Idha, bhikkhave, yassaṁ parisāyaṁ bhikkhū anuddhatā honti anunnaḷā acapalā amukharā avikiṇṇavācā upaṭṭhitassatī sampajānā samāhitā ekaggacittā saṁvutindriyā.


pli: Ayaṁ vuccati, bhikkhave, gambhīrā parisā.


pli: Imā kho, bhikkhave, dve parisā.


pli: Etadaggaṁ, bhikkhave, imāsaṁ dvinnaṁ parisānaṁ yadidaṁ gambhīrā parisā”ti.


title_pli: 43 “Dvemā, bhikkhave, parisā.


pli: Vaggā ca parisā samaggā ca parisā.


pli: Katamā ca, bhikkhave, vaggā parisā?


pli: Idha, bhikkhave, yassaṁ parisāyaṁ bhikkhū bhaṇḍanajātā kalahajātā vivādāpannā aññamaññaṁ mukhasattīhi vitudantā viharanti.


pli: Ayaṁ vuccati, bhikkhave, vaggā parisā.


pli: Katamā ca, bhikkhave, samaggā parisā?


pli: Idha, bhikkhave, yassaṁ parisāyaṁ bhikkhū samaggā sammodamānā avivadamānā khīrodakībhūtā aññamaññaṁ piyacakkhūhi sampassantā viharanti.


pli: Ayaṁ vuccati, bhikkhave, samaggā parisā.


pli: Etadaggaṁ, bhikkhave, imāsaṁ dvinnaṁ parisānaṁ yadidaṁ samaggā parisā”ti.


title_pli: 44 “Dvemā, bhikkhave, parisā.

pli: “Dvemā, bhikkhave, parisā.


pli: Katamā dve?


pli: Anaggavatī ca parisā aggavatī ca parisā.


pli: Katamā ca, bhikkhave, anaggavatī parisā?


pli: Idha, bhikkhave, yassaṁ parisāyaṁ therā bhikkhū bāhulikā honti sāthalikā, okkamane pubbaṅgamā, paviveke nikkhittadhurā, na vīriyaṁ ārabhanti appattassa pattiyā anadhigatassa adhigamāya asacchikatassa sacchikiriyāya.


pli: Tesaṁ pacchimā janatā diṭṭhānugatiṁ āpajjati.


pli: Sāpi hoti bāhulikā sāthalikā, okkamane pubbaṅgamā, paviveke nikkhittadhurā, na vīriyaṁ ārabhati appattassa pattiyā anadhigatassa adhigamāya asacchikatassa sacchikiriyāya.


pli: Ayaṁ vuccati, bhikkhave, anaggavatī parisā.


pli: Katamā ca, bhikkhave, aggavatī parisā?


pli: Idha, bhikkhave, yassaṁ parisāyaṁ therā bhikkhū na bāhulikā honti na sāthalikā, okkamane nikkhittadhurā, paviveke pubbaṅgamā, vīriyaṁ ārabhanti appattassa pattiyā anadhigatassa adhigamāya asacchikatassa sacchikiriyāya.


pli: Sāpi hoti na bāhulikā na sāthalikā, okkamane nikkhittadhurā, paviveke pubbaṅgamā, vīriyaṁ ārabhati appattassa pattiyā anadhigatassa adhigamāya asacchikatassa sacchikiriyāya.


pli: Ayaṁ vuccati, bhikkhave, aggavatī parisā.


pli: Imā kho, bhikkhave, dve parisā.


pli: Etadaggaṁ, bhikkhave, imāsaṁ dvinnaṁ parisānaṁ yadidaṁ aggavatī parisā”ti.


title_pli: 45 “Dvemā, bhikkhave, parisā.


pli: Anariyā ca parisā ariyā ca parisā.


pli: Katamā ca, bhikkhave, anariyā parisā?


pli: Idha, bhikkhave, yassaṁ parisāyaṁ bhikkhū ‘idaṁ dukkhan’ti yathābhūtaṁ nappajānanti, ‘ayaṁ dukkhasamudayo’ti yathābhūtaṁ nappajānanti, ‘ayaṁ dukkhanirodho’ti yathābhūtaṁ nappajānanti, ‘ayaṁ dukkhanirodhagāminī paṭipadā’ti yathābhūtaṁ nappajānanti.


pli: Ayaṁ vuccati, bhikkhave, anariyā parisā.


pli: Katamā ca, bhikkhave, ariyā parisā?


pli: Idha, bhikkhave, yassaṁ parisāyaṁ bhikkhū ‘idaṁ dukkhan’ti yathābhūtaṁ pajānanti, ‘ayaṁ dukkhasamudayo’ti yathābhūtaṁ pajānanti, ‘ayaṁ dukkhanirodho’ti yathābhūtaṁ pajānanti, ‘ayaṁ dukkhanirodhagāminī paṭipadā’ti yathābhūtaṁ pajānanti.


pli: Ayaṁ vuccati, bhikkhave, ariyā parisā.


pli: Etadaggaṁ, bhikkhave, imāsaṁ dvinnaṁ parisānaṁ yadidaṁ ariyā parisā”ti.


title_pli: 46 “Dvemā, bhikkhave, parisā.

pli: “Dvemā, bhikkhave, parisā.


pli: Katamā dve?


pli: Parisākasaṭo ca parisāmaṇḍo ca.


pli: Katamo ca, bhikkhave, parisākasaṭo?


pli: Idha, bhikkhave, yassaṁ parisāyaṁ bhikkhū chandāgatiṁ gacchanti, dosāgatiṁ gacchanti, mohāgatiṁ gacchanti, bhayāgatiṁ gacchanti.


pli: Ayaṁ vuccati, bhikkhave, parisākasaṭo.


pli: Katamo ca, bhikkhave, parisāmaṇḍo?


pli: Idha, bhikkhave, yassaṁ parisāyaṁ bhikkhū na chandāgatiṁ gacchanti, na dosāgatiṁ gacchanti, na mohāgatiṁ gacchanti, na bhayāgatiṁ gacchanti.


pli: Ayaṁ vuccati, bhikkhave, parisāmaṇḍo.


pli: Imā kho, bhikkhave, dve parisā.


pli: Etadaggaṁ, bhikkhave, imāsaṁ dvinnaṁ parisānaṁ yadidaṁ parisāmaṇḍo”ti.


title_pli: 47 “Dvemā, bhikkhave, parisā.


pli: Okkācitavinītā parisā nopaṭipucchāvinītā, paṭipucchāvinītā parisā nookkācitavinītā.


pli: Katamā ca, bhikkhave, okkācitavinītā parisā nopaṭipucchāvinītā?


pli: Idha, bhikkhave, yassaṁ parisāyaṁ bhikkhū ye te suttantā tathāgatabhāsitā gambhīrā gambhīratthā lokuttarā suññatāpaṭisaṁyuttā tesu bhaññamānesu na sussūsanti na sotaṁ odahanti na aññā cittaṁ upaṭṭhapenti na ca te dhamme uggahetabbaṁ pariyāpuṇitabbaṁ maññanti.


pli: Ye pana te suttantā kavitā kāveyyā cittakkharā cittabyañjanā bāhirakā sāvakabhāsitā tesu bhaññamānesu sussūsanti sotaṁ odahanti aññā cittaṁ upaṭṭhapenti, te dhamme uggahetabbaṁ pariyāpuṇitabbaṁ maññanti, te ca taṁ dhammaṁ pariyāpuṇitvā na ceva aññamaññaṁ paṭipucchanti na ca paṭivicaranti:


pli: ‘idaṁ kathaṁ, imassa ko attho’ti?


pli: Te avivaṭañceva na vivaranti, anuttānīkatañca na uttānīkaronti, anekavihitesu ca kaṅkhāṭhāniyesu dhammesu kaṅkhaṁ na paṭivinodenti.


pli: Ayaṁ vuccati, bhikkhave, okkācitavinītā parisā no paṭipucchāvinītā.


pli: Katamā ca, bhikkhave, paṭipucchāvinītā parisā nookkācitavinītā?


pli: Idha, bhikkhave, yassaṁ parisāyaṁ bhikkhū ye te suttantā kavitā kāveyyā cittakkharā cittabyañjanā bāhirakā sāvakabhāsitā tesu bhaññamānesu na sussūsanti na sotaṁ odahanti na aññā cittaṁ upaṭṭhapenti, na ca te dhamme uggahetabbaṁ pariyāpuṇitabbaṁ maññanti.


pli: Ye pana te suttantā tathāgatabhāsitā gambhīrā gambhīratthā lokuttarā suññatāpaṭisaṁyuttā tesu bhaññamānesu sussūsanti sotaṁ odahanti aññā cittaṁ upaṭṭhapenti, te ca dhamme uggahetabbaṁ pariyāpuṇitabbaṁ maññanti.


pli: Te taṁ dhammaṁ pariyāpuṇitvā aññamaññaṁ paṭipucchanti paṭivicaranti:


pli: Te avivaṭañceva vivaranti, anuttānīkatañca uttānīkaronti, anekavihitesu ca kaṅkhāṭhāniyesu dhammesu kaṅkhaṁ paṭivinodenti.


pli: Ayaṁ vuccati, bhikkhave, paṭipucchāvinītā parisā nookkācitavinītā.


pli: Etadaggaṁ, bhikkhave, imāsaṁ dvinnaṁ parisānaṁ yadidaṁ paṭipucchāvinītā parisā nookkācitavinītā”ti.


title_pli: 48 “Dvemā, bhikkhave, parisā.

pli: “Dvemā, bhikkhave, parisā.


pli: Katamā dve?


pli: Āmisagaru parisā no saddhammagaru, saddhammagaru parisā no āmisagaru.


pli: Katamā ca, bhikkhave, āmisagaru parisā no saddhammagaru?


pli: Idha, bhikkhave, yassaṁ parisāyaṁ bhikkhū gihīnaṁ odātavasanānaṁ sammukhā aññamaññassa vaṇṇaṁ bhāsanti:


pli: ‘asuko bhikkhu ubhatobhāgavimutto, asuko paññāvimutto, asuko kāyasakkhī, asuko diṭṭhippatto, asuko saddhāvimutto, asuko dhammānusārī, asuko saddhānusārī, asuko sīlavā kalyāṇadhammo, asuko dussīlo pāpadhammo’ti.


pli: Te tena lābhaṁ labhanti.


pli: Te taṁ lābhaṁ labhitvā gathitā mucchitā ajjhopannā anādīnavadassāvino anissaraṇapaññā paribhuñjanti.


pli: Ayaṁ vuccati, bhikkhave, āmisagaru parisā no saddhammagaru.


pli: Katamā ca, bhikkhave, saddhammagaru parisā noāmisagaru?


pli: Idha, bhikkhave, yassaṁ parisāyaṁ bhikkhū gihīnaṁ odātavasanānaṁ sammukhā aññamaññassa vaṇṇaṁ na bhāsanti:


pli: Te taṁ lābhaṁ labhitvā agathitā amucchitā anajjhosannā ādīnavadassāvino nissaraṇapaññā paribhuñjanti.


pli: Ayaṁ vuccati, bhikkhave, saddhammagaru parisā noāmisagaru.


pli: Imā kho, bhikkhave, dve parisā.


pli: Etadaggaṁ, bhikkhave, imāsaṁ dvinnaṁ parisānaṁ yadidaṁ saddhammagaru parisā noāmisagarū”ti.


title_pli: 49 “Dvemā, bhikkhave, parisā.


pli: Visamā ca parisā samā ca parisā.


pli: Katamā ca, bhikkhave, visamā parisā?


pli: Idha, bhikkhave, yassaṁ parisāyaṁ adhammakammāni pavattanti dhammakammāni nappavattanti, avinayakammāni pavattanti vinayakammāni nappavattanti, adhammakammāni dippanti dhammakammāni na dippanti, avinayakammāni dippanti vinayakammāni na dippanti.


pli: Ayaṁ vuccati, bhikkhave, visamā parisā. (…)


pli: Katamā ca, bhikkhave, samā parisā?


pli: Idha, bhikkhave, yassaṁ parisāyaṁ dhammakammāni pavattanti adhammakammāni nappavattanti, vinayakammāni pavattanti avinayakammāni nappavattanti, dhammakammāni dippanti adhammakammāni na dippanti, vinayakammāni dippanti avinayakammāni na dippanti.


pli: Ayaṁ vuccati, bhikkhave, samā parisā. (…)


pli: Etadaggaṁ, bhikkhave, imāsaṁ dvinnaṁ parisānaṁ yadidaṁ samā parisā”ti.


title_pli: 5. Upaññātasutta “Dvinnāhaṁ, bhikkhave, dhammānaṁ upaññāsiṁ—

pli: 5. Upaññātasutta


pli: “Dvinnāhaṁ, bhikkhave, dhammānaṁ upaññāsiṁ—


pli: yā ca asantuṭṭhitā kusalesu dhammesu, yā ca appaṭivānitā padhānasmiṁ.


pli: Appaṭivānī sudāhaṁ, bhikkhave, padahāmi:


pli: ‘kāmaṁ taco ca nhāru ca aṭṭhi ca avasissatu, sarīre upassussatu maṁsalohitaṁ, yaṁ taṁ purisathāmena purisavīriyena purisaparakkamena pattabbaṁ na taṁ apāpuṇitvā vīriyassa saṇṭhānaṁ bhavissatī’ti.


pli: Tassa mayhaṁ, bhikkhave, appamādādhigatā sambodhi, appamādādhigato anuttaro yogakkhemo.


pli: Tumhe cepi, bhikkhave, appaṭivānaṁ padaheyyātha:


pli: ‘kāmaṁ taco ca nhāru ca aṭṭhi ca avasissatu, sarīre upassussatu maṁsalohitaṁ, yaṁ taṁ purisathāmena purisavīriyena purisaparakkamena pattabbaṁ na taṁ apāpuṇitvā vīriyassa saṇṭhānaṁ bhavissatī’ti, tumhepi, bhikkhave, nacirasseva—


pli: yassatthāya kulaputtā sammadeva agārasmā anagāriyaṁ pabbajanti, tadanuttaraṁ—brahmacariyapariyosānaṁ diṭṭheva dhamme sayaṁ abhiññā sacchikatvā upasampajja viharissatha.


pli: Tasmātiha, bhikkhave, evaṁ sikkhitabbaṁ:


pli: ‘appaṭivānaṁ padahissāma.


pli: Kāmaṁ taco ca nhāru ca aṭṭhi ca avasissatu, sarīre upassussatu maṁsalohitaṁ, yaṁ taṁ purisathāmena purisavīriyena purisaparakkamena pattabbaṁ na taṁ apāpuṇitvā vīriyassa saṇṭhānaṁ bhavissatī’ti.


pli: Evañhi vo, bhikkhave, sikkhitabban”ti.


pli: Pañcamaṁ.


title_pli: 50 “Dvemā, bhikkhave, parisā.

pli: “Dvemā, bhikkhave, parisā.


pli: Katamā dve?


pli: Adhammikā ca parisā dhammikā ca parisā …pe… imā kho, bhikkhave, dve parisā.


pli: Etadaggaṁ, bhikkhave, imāsaṁ dvinnaṁ parisānaṁ yadidaṁ dhammikā parisā”ti.


title_pli: 51 “Dvemā, bhikkhave, parisā.


pli: Adhammavādinī ca parisā dhammavādinī ca parisā.


pli: Katamā ca, bhikkhave, adhammavādinī parisā?


pli: Idha, bhikkhave, yassaṁ parisāyaṁ bhikkhū adhikaraṇaṁ ādiyanti dhammikaṁ vā adhammikaṁ vā.


pli: Te taṁ adhikaraṇaṁ ādiyitvā na ceva aññamaññaṁ saññāpenti na ca saññattiṁ upagacchanti, na ca nijjhāpenti na ca nijjhattiṁ upagacchanti.


pli: Te asaññattibalā anijjhattibalā appaṭinissaggamantino tameva adhikaraṇaṁ thāmasā parāmāsā abhinivissa voharanti:


pli: ‘idameva saccaṁ moghamaññan’ti.


pli: Ayaṁ vuccati, bhikkhave, adhammavādinī parisā.


pli: Katamā ca, bhikkhave, dhammavādinī parisā?


pli: Te taṁ adhikaraṇaṁ ādiyitvā aññamaññaṁ saññāpenti ceva saññattiñca upagacchanti, nijjhāpenti ceva nijjhattiñca upagacchanti.


pli: Te saññattibalā nijjhattibalā paṭinissaggamantino, na tameva adhikaraṇaṁ thāmasā parāmāsā abhinivissa voharanti:


pli: Ayaṁ vuccati, bhikkhave, dhammavādinī parisā.


pli: Imā kho, bhikkhave, dve parisā.


pli: Etadaggaṁ, bhikkhave, imāsaṁ dvinnaṁ parisānaṁ yadidaṁ dhammavādinī parisā”ti.


pli: Parisavaggo pañcamo.


pli: Tassuddānaṁ


pli: Uttānā vaggā aggavatī,


pli: Ariyā kasaṭo ca pañcamo;


pli: Okkācitaāmisañceva,


pli: Visamā adhammādhammiyena cāti.


pli: Paṭhamo paṇṇāsako samatto.


title_pli: Aṅguttara Nikāya 2 6. Puggalavagga

pli: Aṅguttara Nikāya 2


pli: 6. Puggalavagga


pli: “Dveme, bhikkhave, puggalā loke uppajjamānā uppajjanti bahujanahitāya bahujanasukhāya, bahuno janassa atthāya hitāya sukhāya devamanussānaṁ.


pli: Katame dve?


pli: Tathāgato ca arahaṁ sammāsambuddho, rājā ca cakkavattī.


pli: Ime kho, bhikkhave, dve puggalā loke uppajjamānā uppajjanti bahujanahitāya bahujanasukhāya, bahuno janassa atthāya hitāya sukhāya devamanussānan”ti.


title_pli: 53 “Dveme, bhikkhave, puggalā loke uppajjamānā uppajjanti acchariyamanussā.


pli: “Dveme, bhikkhave, puggalā loke uppajjamānā uppajjanti acchariyamanussā.


pli: Ime kho, bhikkhave, dve puggalā loke uppajjamānā uppajjanti acchariyamanussā”ti.


title_pli: 54 “Dvinnaṁ, bhikkhave, puggalānaṁ kālakiriyā bahuno janassa anutappā hoti.


pli: “Dvinnaṁ, bhikkhave, puggalānaṁ kālakiriyā bahuno janassa anutappā hoti.


pli: Katamesaṁ dvinnaṁ?


pli: Tathāgatassa ca arahato sammāsambuddhassa, rañño ca cakkavattissa.


pli: Imesaṁ kho, bhikkhave, dvinnaṁ puggalānaṁ kālakiriyā bahuno janassa anutappā hotī”ti.


title_pli: 55 “Dveme, bhikkhave, thūpārahā.

pli: “Dveme, bhikkhave, thūpārahā.


pli: Ime kho, bhikkhave, dve thūpārahā”ti.


title_pli: 56 “Dveme, bhikkhave, buddhā.

pli: “Dveme, bhikkhave, buddhā.


pli: Tathāgato ca arahaṁ sammāsambuddho, paccekabuddho ca.


pli: Ime kho, bhikkhave, dve buddhā”ti.


title_pli: 57 “Dveme, bhikkhave, asaniyā phalantiyā na santasanti.


pli: “Dveme, bhikkhave, asaniyā phalantiyā na santasanti.


pli: Bhikkhu ca khīṇāsavo, hatthājānīyo ca.


pli: Ime kho, bhikkhave, dve asaniyā phalantiyā na santasantī”ti.


title_pli: 58 “Dveme, bhikkhave, asaniyā phalantiyā na santasanti.


pli: Katame dve?


pli: Bhikkhu ca khīṇāsavo, assājānīyo ca.


title_pli: 59 “Dveme, bhikkhave, asaniyā phalantiyā na santasanti.


pli: Bhikkhu ca khīṇāsavo, sīho ca migarājā.


title_pli: 6. Saṁyojanasutta “Dveme, bhikkhave, dhammā.

pli: 6. Saṁyojanasutta


pli: “Dveme, bhikkhave, dhammā.


pli: Yā ca saṁyojaniyesu dhammesu assādānupassitā, yā ca saṁyojaniyesu dhammesu nibbidānupassitā.


pli: Saṁyojaniyesu, bhikkhave, dhammesu assādānupassī viharanto rāgaṁ na pajahati, dosaṁ na pajahati, mohaṁ na pajahati.


pli: Rāgaṁ appahāya, dosaṁ appahāya, mohaṁ appahāya na parimuccati jātiyā jarāya maraṇena sokehi paridevehi dukkhehi domanassehi upāyāsehi.


pli: ‘Na parimuccati dukkhasmā’ti vadāmi.


pli: Saṁyojaniyesu, bhikkhave, dhammesu nibbidānupassī viharanto rāgaṁ pajahati, dosaṁ pajahati, mohaṁ pajahati.


pli: Rāgaṁ pahāya, dosaṁ pahāya, mohaṁ pahāya, parimuccati jātiyā jarāya maraṇena sokehi paridevehi dukkhehi domanassehi upāyāsehi.


pli: ‘Parimuccati dukkhasmā’ti vadāmi.


pli: Ime kho, bhikkhave, dve dhammā”ti.


pli: Chaṭṭhaṁ.


title_pli: 60 “Dveme, bhikkhave, atthavase sampassamānā kiṁpurisā mānusiṁ vācaṁ na bhāsanti.


pli: “Dveme, bhikkhave, atthavase sampassamānā kiṁpurisā mānusiṁ vācaṁ na bhāsanti.


pli: Mā ca musā bhaṇimhā, mā ca paraṁ abhūtena abbhācikkhimhāti.


pli: Ime kho, bhikkhave, dve atthavase sampassamānā kiṁpurisā mānusiṁ vācaṁ na bhāsantī”ti.


title_pli: 61 “Dvinnaṁ dhammānaṁ, bhikkhave, atitto appaṭivāno mātugāmo kālaṁ karoti.


pli: “Dvinnaṁ dhammānaṁ, bhikkhave, atitto appaṭivāno mātugāmo kālaṁ karoti.


pli: Katamesaṁ dvinnaṁ?


pli: Methunasamāpattiyā ca vijāyanassa ca.


pli: Imesaṁ kho, bhikkhave, dvinnaṁ dhammānaṁ atitto appaṭivāno mātugāmo kālaṁ karotī”ti.


title_pli: 62 “Asantasannivāsañca vo, bhikkhave, desessāmi santasannivāsañca.


pli: “Asantasannivāsañca vo, bhikkhave, desessāmi santasannivāsañca.


pli: Taṁ suṇātha, sādhukaṁ manasi karotha, bhāsissāmī”ti.


pli: “Evaṁ, bhante”ti kho te bhikkhū bhagavato paccassosuṁ.


pli: Bhagavā etadavoca:


pli: “Kathañca, bhikkhave, asantasannivāso hoti, kathañca asanto sannivasanti?


pli: Idha, bhikkhave, therassa bhikkhuno evaṁ hoti:


pli: ‘theropi maṁ na vadeyya, majjhimopi maṁ na vadeyya, navopi maṁ na vadeyya;


pli: therampāhaṁ na vadeyyaṁ, majjhimampāhaṁ na vadeyyaṁ, navampāhaṁ na vadeyyaṁ.


pli: Thero cepi maṁ vadeyya ahitānukampī maṁ vadeyya no hitānukampī, noti naṁ vadeyyaṁ viheṭheyyaṁ passampissa nappaṭikareyyaṁ.


pli: Majjhimo cepi maṁ vadeyya …pe… navo cepi maṁ vadeyya, ahitānukampī maṁ vadeyya no hitānukampī, noti naṁ vadeyyaṁ viheṭheyyaṁ passampissa nappaṭikareyyaṁ’.


pli: Majjhimassapi bhikkhuno evaṁ hoti …pe… navassapi bhikkhuno evaṁ hoti:


pli: Thero cepi maṁ vadeyya ahitānukampī maṁ vadeyya no hitānukampī noti naṁ vadeyyaṁ viheṭheyyaṁ passampissa nappaṭikareyyaṁ.


pli: Majjhimo cepi maṁ vadeyya … navo cepi maṁ vadeyya ahitānukampī maṁ vadeyya no hitānukampī, noti naṁ vadeyyaṁ viheṭheyyaṁ passampissa nappaṭikareyyaṁ’.


pli: Evaṁ kho, bhikkhave, asantasannivāso hoti, evañca asanto sannivasanti.


pli: Kathañca, bhikkhave, santasannivāso hoti, kathañca santo sannivasanti?


pli: ‘theropi maṁ vadeyya, majjhimopi maṁ vadeyya, navopi maṁ vadeyya;


pli: therampāhaṁ vadeyyaṁ, majjhimampāhaṁ vadeyyaṁ, navampāhaṁ vadeyyaṁ.


pli: Thero cepi maṁ vadeyya hitānukampī maṁ vadeyya no ahitānukampī, sādhūti naṁ vadeyyaṁ na naṁ viheṭheyyaṁ passampissa paṭikareyyaṁ.


pli: Majjhimo cepi maṁ vadeyya …pe… navo cepi maṁ vadeyya hitānukampī maṁ vadeyya no ahitānukampī, sādhūti naṁ vadeyyaṁ na naṁ viheṭheyyaṁ passampissa paṭikareyyaṁ’.


pli: Evaṁ kho, bhikkhave, santasannivāso hoti, evañca santo sannivasantī”ti.


title_pli: 63 “Yasmiṁ, bhikkhave, adhikaraṇe ubhato vacīsaṁsāro diṭṭhipaḷāso cetaso āghāto appaccayo anabhiraddhi ajjhattaṁ avūpasa


pli: “Yasmiṁ, bhikkhave, adhikaraṇe ubhato vacīsaṁsāro diṭṭhipaḷāso cetaso āghāto appaccayo anabhiraddhi ajjhattaṁ avūpasantaṁ hoti, tasmetaṁ, bhikkhave, adhikaraṇe pāṭikaṅkhaṁ:


pli: ‘dīghattāya kharattāya vāḷattāya saṁvattissati, bhikkhū ca na phāsuṁ viharissanti’.


pli: Yasmiñca kho, bhikkhave, adhikaraṇe ubhato vacīsaṁsāro diṭṭhipaḷāso cetaso āghāto appaccayo anabhiraddhi ajjhattaṁ suvūpasantaṁ hoti, tasmetaṁ, bhikkhave, adhikaraṇe pāṭikaṅkhaṁ:


pli: ‘na dīghattāya kharattāya vāḷattāya saṁvattissati, bhikkhū ca phāsuṁ viharissantī’”ti.


pli: Puggalavaggo paṭhamo.


title_pli: Aṅguttara Nikāya 2 7. Sukhavagga

pli: Aṅguttara Nikāya 2


pli: 7. Sukhavagga


pli: “Dvemāni, bhikkhave, sukhāni.


pli: Katamāni dve?


pli: Gihisukhañca pabbajitasukhañca.


pli: Imāni kho, bhikkhave, dve sukhāni.


pli: Etadaggaṁ, bhikkhave, imesaṁ dvinnaṁ sukhānaṁ yadidaṁ pabbajitasukhan”ti.


title_pli: 65 “Dvemāni, bhikkhave, sukhāni.


pli: Kāmasukhañca nekkhammasukhañca.


pli: Etadaggaṁ, bhikkhave, imesaṁ dvinnaṁ sukhānaṁ yadidaṁ nekkhammasukhan”ti.


title_pli: 66 “Dvemāni, bhikkhave, sukhāni.


pli: Upadhisukhañca nirupadhisukhañca.


pli: Etadaggaṁ, bhikkhave, imesaṁ dvinnaṁ sukhānaṁ yadidaṁ nirupadhisukhan”ti.


title_pli: 67 “Dvemāni, bhikkhave, sukhāni.


pli: Sāsavasukhañca anāsavasukhañca.


pli: Etadaggaṁ, bhikkhave, imesaṁ dvinnaṁ sukhānaṁ yadidaṁ anāsavasukhan”ti.


title_pli: 68 “Dvemāni, bhikkhave, sukhāni.


pli: Sāmisañca sukhaṁ nirāmisañca sukhaṁ.


pli: Etadaggaṁ, bhikkhave, imesaṁ dvinnaṁ sukhānaṁ yadidaṁ nirāmisaṁ sukhan”ti.


title_pli: 69 “Dvemāni, bhikkhave, sukhāni.


pli: Ariyasukhañca anariyasukhañca.


pli: Etadaggaṁ, bhikkhave, imesaṁ dvinnaṁ sukhānaṁ yadidaṁ ariyasukhan”ti.


title_pli: 7. Kaṇhasutta “Dveme, bhikkhave, dhammā kaṇhā.

pli: 7. Kaṇhasutta


pli: “Dveme, bhikkhave, dhammā kaṇhā.


pli: Katame dve?


pli: Ahirikañca anottappañca.


pli: Ime kho, bhikkhave, dve dhammā kaṇhā”ti.


pli: Sattamaṁ.


title_pli: 70 “Dvemāni, bhikkhave, sukhāni.

pli: “Dvemāni, bhikkhave, sukhāni.


pli: Katamāni dve?


pli: Kāyikañca sukhaṁ cetasikañca sukhaṁ.


pli: Imāni kho, bhikkhave, dve sukhāni.


pli: Etadaggaṁ, bhikkhave, imesaṁ dvinnaṁ sukhānaṁ yadidaṁ cetasikaṁ sukhan”ti.


title_pli: 71 “Dvemāni, bhikkhave, sukhāni.


pli: Sappītikañca sukhaṁ nippītikañca sukhaṁ.


pli: Etadaggaṁ, bhikkhave, imesaṁ dvinnaṁ sukhānaṁ yadidaṁ nippītikaṁ sukhan”ti.


title_pli: 72 “Dvemāni, bhikkhave, sukhāni.


pli: Sātasukhañca upekkhāsukhañca.


pli: Etadaggaṁ, bhikkhave, imesaṁ dvinnaṁ sukhānaṁ yadidaṁ upekkhāsukhan”ti.


title_pli: 73 “Dvemāni, bhikkhave, sukhāni.


pli: Samādhisukhañca asamādhisukhañca.


pli: Etadaggaṁ, bhikkhave, imesaṁ dvinnaṁ sukhānaṁ yadidaṁ samādhisukhan”ti.


title_pli: 74 “Dvemāni, bhikkhave, sukhāni.


pli: Sappītikārammaṇañca sukhaṁ nippītikārammaṇañca sukhaṁ.


pli: Etadaggaṁ, bhikkhave, imesaṁ dvinnaṁ sukhānaṁ yadidaṁ nippītikārammaṇaṁ sukhan”ti.


title_pli: 75 “Dvemāni, bhikkhave, sukhāni.


pli: Sātārammaṇañca sukhaṁ upekkhārammaṇañca sukhaṁ.


pli: Etadaggaṁ, bhikkhave, imesaṁ dvinnaṁ sukhānaṁ yadidaṁ upekkhārammaṇaṁ sukhan”ti.


title_pli: 76 “Dvemāni, bhikkhave, sukhāni.


pli: Rūpārammaṇañca sukhaṁ arūpārammaṇañca sukhaṁ.


pli: Etadaggaṁ, bhikkhave, imesaṁ dvinnaṁ sukhānaṁ yadidaṁ arūpārammaṇaṁ sukhan”ti.


pli: Sukhavaggo dutiyo.


title_pli: Aṅguttara Nikāya 2 8. Sanimittavagga

pli: Aṅguttara Nikāya 2


pli: 8. Sanimittavagga


pli: “Sanimittā, bhikkhave, uppajjanti pāpakā akusalā dhammā, no animittā.


pli: Tasseva nimittassa pahānā evaṁ te pāpakā akusalā dhammā na hontī”ti.


title_pli: 78 “Sanidānā, bhikkhave, uppajjanti pāpakā akusalā dhammā, no anidānā.


pli: “Sanidānā, bhikkhave, uppajjanti pāpakā akusalā dhammā, no anidānā.


pli: Tasseva nidānassa pahānā evaṁ te pāpakā akusalā dhammā na hontī”ti.


title_pli: 79 “Sahetukā, bhikkhave, uppajjanti pāpakā akusalā dhammā, no ahetukā.


pli: “Sahetukā, bhikkhave, uppajjanti pāpakā akusalā dhammā, no ahetukā.


pli: Tasseva hetussa pahānā evaṁ te pāpakā akusalā dhammā na hontī”ti.


title_pli: 8. Sukkasutta “Dveme, bhikkhave, dhammā sukkā.

pli: 8. Sukkasutta


pli: “Dveme, bhikkhave, dhammā sukkā.


pli: Katame dve?


pli: Hirī ca ottappañca.


pli: Ime kho, bhikkhave, dve dhammā sukkā”ti.


pli: Aṭṭhamaṁ.


title_pli: 80 “Sasaṅkhārā, bhikkhave, uppajjanti pāpakā akusalā dhammā, no asaṅkhārā.


pli: “Sasaṅkhārā, bhikkhave, uppajjanti pāpakā akusalā dhammā, no asaṅkhārā.


pli: Tesaṁyeva saṅkhārānaṁ pahānā evaṁ te pāpakā akusalā dhammā na hontī”ti.


title_pli: 81 “Sappaccayā, bhikkhave, uppajjanti pāpakā akusalā dhammā, no appaccayā.


pli: “Sappaccayā, bhikkhave, uppajjanti pāpakā akusalā dhammā, no appaccayā.


pli: Tasseva paccayassa pahānā evaṁ te pāpakā akusalā dhammā na hontī”ti.


title_pli: 82 “Sarūpā, bhikkhave, uppajjanti pāpakā akusalā dhammā, no arūpā.


pli: “Sarūpā, bhikkhave, uppajjanti pāpakā akusalā dhammā, no arūpā.


pli: Tasseva rūpassa pahānā evaṁ te pāpakā akusalā dhammā na hontī”ti.


title_pli: 83 “Savedanā, bhikkhave, uppajjanti pāpakā akusalā dhammā, no avedanā.


pli: “Savedanā, bhikkhave, uppajjanti pāpakā akusalā dhammā, no avedanā.


pli: Tassāyeva vedanāya pahānā evaṁ te pāpakā akusalā dhammā na hontī”ti.


title_pli: 84 “Sasaññā, bhikkhave, uppajjanti pāpakā akusalā dhammā, no asaññā.


pli: “Sasaññā, bhikkhave, uppajjanti pāpakā akusalā dhammā, no asaññā.


pli: Tassāyeva saññāya pahānā evaṁ te pāpakā akusalā dhammā na hontī”ti.


title_pli: 85 “Saviññāṇā, bhikkhave, uppajjanti pāpakā akusalā dhammā, no aviññāṇā.


pli: “Saviññāṇā, bhikkhave, uppajjanti pāpakā akusalā dhammā, no aviññāṇā.


pli: Tasseva viññāṇassa pahānā evaṁ te pāpakā akusalā dhammā na hontī”ti.


title_pli: 86 “Saṅkhatārammaṇā, bhikkhave, uppajjanti pāpakā akusalā dhammā, no asaṅkhatārammaṇā.


pli: “Saṅkhatārammaṇā, bhikkhave, uppajjanti pāpakā akusalā dhammā, no asaṅkhatārammaṇā.


pli: Tasseva saṅkhatassa pahānā evaṁ te pāpakā akusalā dhammā na hontī”ti.


pli: Sanimittavaggo tatiyo.


title_pli: Aṅguttara Nikāya 2 9. Dhammavagga

pli: Aṅguttara Nikāya 2


pli: 9. Dhammavagga


pli: “Dveme, bhikkhave, dhammā.


pli: Katame dve?


pli: Cetovimutti ca paññāvimutti ca.


pli: Ime kho, bhikkhave, dve dhammā”ti.


title_pli: 88 “Dveme, bhikkhave, dhammā.


pli: Paggāho ca avikkhepo ca.


title_pli: 89 “Dveme, bhikkhave, dhammā.


pli: Nāmañca rūpañca.


title_pli: 9. Cariyasutta “Dveme, bhikkhave, dhammā sukkā lokaṁ pālenti.

pli: 9. Cariyasutta


pli: “Dveme, bhikkhave, dhammā sukkā lokaṁ pālenti.


pli: Hirī ca ottappañca.


pli: Ime kho, bhikkhave, dve sukkā dhammā lokaṁ na pāleyyuṁ, nayidha paññāyetha mātāti vā mātucchāti vā mātulānīti vā ācariyabhariyāti vā garūnaṁ dārāti vā.


pli: Sambhedaṁ loko agamissa, yathā ajeḷakā kukkuṭasūkarā soṇasiṅgālā.


pli: Yasmā ca kho, bhikkhave, ime dve sukkā dhammā lokaṁ pālenti tasmā paññāyati mātāti vā mātucchāti vā mātulānīti vā ācariyabhariyāti vā garūnaṁ dārāti vā”ti.


pli: Navamaṁ.


title_pli: 90 “Dveme, bhikkhave, dhammā.


pli: Vijjā ca vimutti ca.


title_pli: 91 “Dveme, bhikkhave, dhammā.


pli: Bhavadiṭṭhi ca vibhavadiṭṭhi ca.


title_pli: 92 “Dveme, bhikkhave, dhammā.


pli: Ahirikañca anottappañca.


title_pli: 93 “Dveme, bhikkhave, dhammā.


title_pli: 94 “Dveme, bhikkhave, dhammā.


pli: Dovacassatā ca pāpamittatā ca.


title_pli: 95 “Dveme, bhikkhave, dhammā.

pli: “Dveme, bhikkhave, dhammā.


pli: Katame dve?


pli: Sovacassatā ca kalyāṇamittatā ca.


pli: Ime kho, bhikkhave, dve dhammā”ti.


title_pli: 96 “Dveme, bhikkhave, dhammā.


pli: Dhātukusalatā ca manasikārakusalatā ca.


title_pli: 97 “Dveme, bhikkhave, dhammā.


pli: Āpattikusalatā ca āpattivuṭṭhānakusalatā ca.


pli: Dhammavaggo catuttho.


title_pli: Aṅguttara Nikāya 2 10. Bālavagga

pli: Aṅguttara Nikāya 2


pli: 10. Bālavagga


pli: “Dveme, bhikkhave, bālā.


pli: Yo ca anāgataṁ bhāraṁ vahati, yo ca āgataṁ bhāraṁ na vahati.


pli: Ime kho, bhikkhave, dve bālā”ti.


title_pli: 99 “Dveme, bhikkhave, paṇḍitā.

pli: “Dveme, bhikkhave, paṇḍitā.


pli: Yo ca anāgataṁ bhāraṁ na vahati, yo ca āgataṁ bhāraṁ vahati.


pli: Ime kho, bhikkhave, dve paṇḍitā”ti.


title_pli: Aṅguttara Nikāya 3.1 1. Bālavagga

pli: Aṅguttara Nikāya 3.1


pli: 1. Bālavagga


pli: Bhayasutta


pli: Evaṁ me sutaṁ—


pli: ekaṁ samayaṁ bhagavā sāvatthiyaṁ viharati jetavane anāthapiṇḍikassa ārāme.


pli: Tatra kho bhagavā bhikkhū āmantesi:


pli: “bhikkhavo”ti.


pli: “Bhadante”ti te bhikkhū bhagavato paccassosuṁ.


pli: Bhagavā etadavoca:


pli: “Yāni kānici, bhikkhave, bhayāni uppajjanti sabbāni tāni bālato uppajjanti, no paṇḍitato.


pli: Ye keci upaddavā uppajjanti sabbe te bālato uppajjanti, no paṇḍitato.


pli: Ye keci upasaggā uppajjanti sabbe te bālato uppajjanti, no paṇḍitato.


pli: Seyyathāpi, bhikkhave, naḷāgārā vā tiṇāgārā vā aggi mutto kūṭāgārānipi ḍahati ullittāvalittāni nivātāni phusitaggaḷāni pihitavātapānāni;


pli: evamevaṁ kho, bhikkhave, yāni kānici bhayāni uppajjanti sabbāni tāni bālato uppajjanti, no paṇḍitato.


pli: Iti kho, bhikkhave, sappaṭibhayo bālo, appaṭibhayo paṇḍito.


pli: Saupaddavo bālo, anupaddavo paṇḍito.


pli: Saupasaggo bālo, anupasaggo paṇḍito.


pli: Natthi, bhikkhave, paṇḍitato bhayaṁ, natthi paṇḍitato upaddavo, natthi paṇḍitato upasaggo.


pli: Tasmātiha, bhikkhave, evaṁ sikkhitabbaṁ:


pli: ‘yehi tīhi dhammehi samannāgato bālo veditabbo te tayo dhamme abhinivajjetvā, yehi tīhi dhammehi samannāgato paṇḍito veditabbo te tayo dhamme samādāya vattissāmā’ti.


pli: Evañhi vo, bhikkhave, sikkhitabban”ti.


pli: Paṭhamaṁ.


title_pli: Aṅguttara Nikāya 3.10 1. Bālavagga

pli: Aṅguttara Nikāya 3.10


pli: 1. Bālavagga


pli: Malasutta


pli: “Tīhi, bhikkhave, dhammehi samannāgato tayo male appahāya yathābhataṁ nikkhitto evaṁ niraye.


pli: Katamehi tīhi?


pli: Dussīlo ca hoti, dussīlyamalañcassa appahīnaṁ hoti;


pli: issukī ca hoti, issāmalañcassa appahīnaṁ hoti;


pli: maccharī ca hoti, maccheramalañcassa appahīnaṁ hoti.


pli: Imehi kho, bhikkhave, tīhi dhammehi samannāgato ime tayo male appahāya yathābhataṁ nikkhitto evaṁ niraye.


pli: Tīhi, bhikkhave, dhammehi samannāgato tayo male pahāya yathābhataṁ nikkhitto evaṁ sagge.


pli: Sīlavā ca hoti, dussīlyamalañcassa pahīnaṁ hoti;


pli: anissukī ca hoti, issāmalañcassa pahīnaṁ hoti;


pli: amaccharī ca hoti, maccheramalañcassa pahīnaṁ hoti.


pli: Imehi kho, bhikkhave, tīhi dhammehi samannāgato ime tayo male pahāya yathābhataṁ nikkhitto evaṁ sagge”ti.


pli: Dasamaṁ.


pli: Bālavaggo paṭhamo.


pli: Tassuddānaṁ


pli: Bhayaṁ lakkhaṇacintī ca,


pli: accayañca ayoniso;


pli: Akusalañca sāvajjaṁ,


pli: sabyābajjhakhataṁ malanti.


title_pli: Aṅguttara Nikāya 3.100 10. Loṇakapallavagga

pli: Aṅguttara Nikāya 3.100


pli: 10. Loṇakapallavagga


pli: Loṇakapallasutta


pli: “Yo, bhikkhave, evaṁ vadeyya:


pli: ‘yathā yathāyaṁ puriso kammaṁ karoti tathā tathā taṁ paṭisaṁvediyatī’ti, evaṁ santaṁ, bhikkhave, brahmacariyavāso na hoti, okāso na paññāyati sammā dukkhassa antakiriyāya.


pli: Yo ca kho, bhikkhave, evaṁ vadeyya:


pli: ‘yathā yathā vedanīyaṁ ayaṁ puriso kammaṁ karoti tathā tathāssa vipākaṁ paṭisaṁvediyatī’ti, evaṁ santaṁ, bhikkhave, brahmacariyavāso hoti, okāso paññāyati sammā dukkhassa antakiriyāya.


pli: Idha, bhikkhave, ekaccassa puggalassa appamattakampi pāpakammaṁ kataṁ tamenaṁ nirayaṁ upaneti.


pli: Idha pana, bhikkhave, ekaccassa puggalassa tādisaṁyeva appamattakaṁ pāpakammaṁ kataṁ diṭṭhadhammavedanīyaṁ hoti, nāṇupi khāyati, kiṁ bahudeva.


pli: Kathaṁrūpassa, bhikkhave, puggalassa appamattakampi pāpakammaṁ kataṁ tamenaṁ nirayaṁ upaneti?


pli: Idha pana, bhikkhave, ekacco puggalo abhāvitakāyo hoti abhāvitasīlo abhāvitacitto abhāvitapañño paritto appātumo appadukkhavihārī.


pli: Evarūpassa, bhikkhave, puggalassa appamattakampi pāpakammaṁ kataṁ tamenaṁ nirayaṁ upaneti.


pli: Kathaṁrūpassa, bhikkhave, puggalassa tādisaṁyeva appamattakaṁ pāpakammaṁ kataṁ diṭṭhadhammavedanīyaṁ hoti, nāṇupi khāyati, kiṁ bahudeva?


pli: Idha, bhikkhave, ekacco puggalo bhāvitakāyo hoti bhāvitasīlo bhāvitacitto bhāvitapañño aparitto mahatto appamāṇavihārī.


pli: Evarūpassa, bhikkhave, puggalassa tādisaṁyeva appamattakaṁ pāpakammaṁ kataṁ diṭṭhadhammavedanīyaṁ hoti, nāṇupi khāyati, kiṁ bahudeva.


pli: Seyyathāpi, bhikkhave, puriso loṇakapallaṁ paritte udakamallake pakkhipeyya.


pli: Taṁ kiṁ maññatha, bhikkhave,


pli: api nu taṁ parittaṁ udakaṁ amunā loṇakapallena loṇaṁ assa apeyyan”ti?


pli: “Evaṁ, bhante”.


pli: “Taṁ kissa hetu”?


pli: “Aduñhi, bhante, parittaṁ udakakapallake udakaṁ, taṁ amunā loṇakapallena loṇaṁ assa apeyyan”ti.


pli: “Seyyathāpi, bhikkhave, puriso loṇakapallakaṁ gaṅgāya nadiyā pakkhipeyya.


pli: api nu sā gaṅgā nadī amunā loṇakapallena loṇaṁ assa apeyyā”ti?


pli: “No hetaṁ, bhante”.


pli: “Asu hi, bhante, gaṅgāya nadiyā mahā udakakkhandho so amunā loṇakapallena loṇo na assa apeyyo”ti.


pli: “Evamevaṁ kho, bhikkhave, idhekaccassa puggalassa appamattakampi pāpakammaṁ kataṁ tamenaṁ nirayaṁ upaneti.


pli: Idha, bhikkhave, ekaccassa puggalassa tādisaṁyeva appamattakaṁ pāpakammaṁ kataṁ diṭṭhadhammavedanīyaṁ hoti, nāṇupi khāyati, kiṁ bahudeva.


pli: Kathaṁrūpassa, bhikkhave, puggalassa appamattakampi pāpakammaṁ kataṁ tamenaṁ nirayaṁ upaneti?


pli: Idha, bhikkhave, ekacco puggalo abhāvitakāyo hoti abhāvitasīlo abhāvitacitto abhāvitapañño paritto appātumo appadukkhavihārī.


pli: Evarūpassa, bhikkhave, puggalassa appamattakampi pāpakammaṁ kataṁ tamenaṁ nirayaṁ upaneti.


pli: Kathaṁrūpassa, bhikkhave, puggalassa tādisaṁyeva appamattakaṁ pāpakammaṁ kataṁ diṭṭhadhammavedanīyaṁ hoti, nāṇupi khāyati, kiṁ bahudeva?


pli: Idha, bhikkhave, ekacco puggalo bhāvitakāyo hoti bhāvitasīlo bhāvitacitto bhāvitapañño aparitto mahatto appamāṇavihārī.


pli: Evarūpassa, bhikkhave, puggalassa tādisaṁyeva appamattakaṁ pāpakammaṁ kataṁ diṭṭhadhammavedanīyaṁ hoti, nāṇupi khāyati, kiṁ bahudeva.


pli: Idha, bhikkhave, ekacco aḍḍhakahāpaṇenapi bandhanaṁ nigacchati, kahāpaṇenapi bandhanaṁ nigacchati, kahāpaṇasatenapi bandhanaṁ nigacchati.


pli: Idha, bhikkhave, ekacco aḍḍhakahāpaṇenapi na bandhanaṁ nigacchati, kahāpaṇenapi na bandhanaṁ nigacchati, kahāpaṇasatenapi na bandhanaṁ nigacchati.


pli: Kathaṁrūpo, bhikkhave, aḍḍhakahāpaṇenapi bandhanaṁ nigacchati, kahāpaṇenapi bandhanaṁ nigacchati, kahāpaṇasatenapi bandhanaṁ nigacchati?


pli: Idha, bhikkhave, ekacco daliddo hoti appassako appabhogo.


pli: Evarūpo, bhikkhave, aḍḍhakahāpaṇenapi bandhanaṁ nigacchati, kahāpaṇenapi bandhanaṁ nigacchati, kahāpaṇasatenapi bandhanaṁ nigacchati.


pli: Kathaṁrūpo, bhikkhave, aḍḍhakahāpaṇenapi na bandhanaṁ nigacchati, kahāpaṇenapi na bandhanaṁ nigacchati, kahāpaṇasatenapi na bandhanaṁ nigacchati?


pli: Idha, bhikkhave, ekacco aḍḍho hoti mahaddhano mahābhogo.


pli: Evarūpo, bhikkhave, aḍḍhakahāpaṇenapi na bandhanaṁ nigacchati, kahāpaṇenapi na bandhanaṁ nigacchati, kahāpaṇasatenapi na bandhanaṁ nigacchati.


pli: Evamevaṁ kho, bhikkhave, idhekaccassa puggalassa appamattakaṁ pāpakammaṁ kataṁ.


pli: Tamenaṁ nirayaṁ upaneti.


pli: Idha, bhikkhave, ekaccassa puggalassa tādisaṁyeva appamattakaṁ pāpakammaṁ kataṁ diṭṭhadhammavedanīyaṁ hoti, nāṇupi khāyati, kiṁ bahudeva.


pli: Kathaṁrūpassa, bhikkhave, puggalassa appamattakaṁ pāpakammaṁ kataṁ, tamenaṁ nirayaṁ upaneti?


pli: Idha, bhikkhave, ekacco puggalo abhāvitakāyo hoti abhāvitasīlo abhāvitacitto abhāvitapañño paritto appātumo appadukkhavihārī.


pli: Evarūpassa, bhikkhave, puggalassa tādisaṁyeva appamattakaṁ pāpakammaṁ kataṁ tamenaṁ nirayaṁ upaneti.


pli: Kathaṁrūpassa, bhikkhave, puggalassa tādisaṁyeva appamattakaṁ pāpakammaṁ kataṁ diṭṭhadhammavedanīyaṁ hoti, nāṇupi khāyati, kiṁ bahudeva?


pli: Idha, bhikkhave, ekacco puggalo bhāvitakāyo hoti bhāvitasīlo bhāvitacitto bhāvitapañño aparitto mahatto appamāṇavihārī.


pli: Evarūpassa, bhikkhave, puggalassa tādisaṁyeva appamattakaṁ pāpakammaṁ kataṁ diṭṭhadhammavedanīyaṁ hoti, nāṇupi khāyati, kiṁ bahudeva.


pli: Seyyathāpi, bhikkhave, orabbhiko vā urabbhaghātako vā appekaccaṁ urabbhaṁ adinnaṁ ādiyamānaṁ pahoti hantuṁ vā bandhituṁ vā jāpetuṁ vā yathāpaccayaṁ vā kātuṁ, appekaccaṁ urabbhaṁ adinnaṁ ādiyamānaṁ nappahoti hantuṁ vā bandhituṁ vā jāpetuṁ vā yathāpaccayaṁ vā kātuṁ.


pli: Kathaṁrūpaṁ, bhikkhave, orabbhiko vā urabbhaghātako vā urabbhaṁ adinnaṁ ādiyamānaṁ pahoti hantuṁ vā bandhituṁ vā jāpetuṁ vā yathāpaccayaṁ vā kātuṁ?


pli: Evarūpaṁ, bhikkhave, orabbhiko vā urabbhaghātako vā urabbhaṁ adinnaṁ ādiyamānaṁ pahoti hantuṁ vā bandhituṁ vā jāpetuṁ vā yathāpaccayaṁ vā kātuṁ.


pli: Kathaṁrūpaṁ, bhikkhave, orabbhiko vā urabbhaghātako vā urabbhaṁ adinnaṁ ādiyamānaṁ nappahoti hantuṁ vā bandhituṁ vā jāpetuṁ vā yathāpaccayaṁ vā kātuṁ.


pli: Idha, bhikkhave, ekacco aḍḍho hoti mahaddhano mahābhogo rājā vā rājamahāmatto vā.


pli: Evarūpaṁ, bhikkhave, orabbhiko vā urabbhaghātako vā urabbhaṁ adinnaṁ ādiyamānaṁ nappahoti hantuṁ vā bandhituṁ vā jāpetuṁ vā yathāpaccayaṁ vā kātuṁ.


pli: Aññadatthu pañjalikova naṁ yācati:


pli: ‘dehi me, mārisa, urabbhaṁ vā urabbhadhanaṁ vā’ti.


pli: Evamevaṁ kho, bhikkhave, idhekaccassa puggalassa tādisaṁyeva appamattakampi pāpakammaṁ kataṁ tamenaṁ nirayaṁ upaneti.


pli: Idha pana, bhikkhave, ekaccassa puggalassa tādisaṁyeva appamattakaṁ pāpakammaṁ kataṁ diṭṭhadhammavedanīyaṁ hoti, nāṇupi khāyati, kiṁ bahudeva.


pli: Kathaṁrūpassa, bhikkhave, puggalassa appamattakampi pāpakammaṁ kataṁ tamenaṁ nirayaṁ upaneti?


pli: Evarūpassa, bhikkhave, puggalassa appamattakampi pāpakammaṁ kataṁ tamenaṁ nirayaṁ upaneti.


pli: Yo, bhikkhave, evaṁ vadeyya:


pli: ‘yathā yathāyaṁ puriso kammaṁ karoti tathā tathā taṁ paṭisaṁvedetī’ti, evaṁ santaṁ, bhikkhave, brahmacariyavāso na hoti, okāso na paññāyati sammā dukkhassa antakiriyāya.


pli: Yo ca kho, bhikkhave, evaṁ vadeyya:


pli: ‘yathā yathā vedanīyaṁ ayaṁ puriso kammaṁ karoti tathā tathā tassa vipākaṁ paṭisaṁvedetī’ti, evaṁ santaṁ, bhikkhave, brahmacariyavāso hoti, okāso paññāyati sammā dukkhassa antakiriyāyā”ti.


pli: Navamaṁ.


title_pli: Aṅguttara Nikāya 3.101 10. Loṇakapallavagga

pli: Aṅguttara Nikāya 3.101


pli: 10. Loṇakapallavagga


pli: Paṁsudhovakasutta


pli: “Santi, bhikkhave, jātarūpassa oḷārikā upakkilesā paṁsuvālukā sakkharakaṭhalā.


pli: Tamenaṁ paṁsudhovako vā paṁsudhovakantevāsī vā doṇiyaṁ ākiritvā dhovati sandhovati niddhovati.


pli: Tasmiṁ pahīne tasmiṁ byantīkate santi jātarūpassa majjhimasahagatā upakkilesā sukhumasakkharā thūlavālukā.


pli: Tamenaṁ paṁsudhovako vā paṁsudhovakantevāsī vā dhovati sandhovati niddhovati.


pli: Tasmiṁ pahīne tasmiṁ byantīkate santi jātarūpassa sukhumasahagatā upakkilesā sukhumavālukā kāḷajallikā.


pli: Tasmiṁ pahīne tasmiṁ byantīkate athāparaṁ suvaṇṇasikatāvasissanti.


pli: Tamenaṁ suvaṇṇakāro vā suvaṇṇakārantevāsī vā jātarūpaṁ mūsāyaṁ pakkhipitvā dhamati sandhamati niddhamati.


pli: Taṁ hoti jātarūpaṁ dhantaṁ sandhantaṁ niddhantaṁ aniddhantakasāvaṁ, na ceva mudu hoti na ca kammaniyaṁ, na ca pabhassaraṁ pabhaṅgu ca, na ca sammā upeti kammāya.


pli: Hoti so, bhikkhave, samayo yaṁ suvaṇṇakāro vā suvaṇṇakārantevāsī vā taṁ jātarūpaṁ dhamati sandhamati niddhamati.


pli: Taṁ hoti jātarūpaṁ dhantaṁ sandhantaṁ niddhantaṁ niddhantakasāvaṁ, mudu ca hoti kammaniyañca pabhassarañca, na ca pabhaṅgu, sammā upeti kammāya.


pli: Yassā yassā ca pilandhanavikatiyā ākaṅkhati—yadi paṭṭikāya, yadi kuṇḍalāya, yadi gīveyyake, yadi suvaṇṇamālāya—tañcassa atthaṁ anubhoti.


pli: Evamevaṁ kho, bhikkhave, santi adhicittamanuyuttassa bhikkhuno oḷārikā upakkilesā kāyaduccaritaṁ vacīduccaritaṁ manoduccaritaṁ, tamenaṁ sacetaso bhikkhu dabbajātiko pajahati vinodeti byantīkaroti anabhāvaṁ gameti.


pli: Tasmiṁ pahīne tasmiṁ byantīkate santi adhicittamanuyuttassa bhikkhuno majjhimasahagatā upakkilesā kāmavitakko byāpādavitakko vihiṁsāvitakko, tamenaṁ sacetaso bhikkhu dabbajātiko pajahati vinodeti byantīkaroti anabhāvaṁ gameti.


pli: Tasmiṁ pahīne tasmiṁ byantīkate santi adhicittamanuyuttassa bhikkhuno sukhumasahagatā upakkilesā ñātivitakko janapadavitakko anavaññattipaṭisaṁyutto vitakko, tamenaṁ sacetaso bhikkhu dabbajātiko pajahati vinodeti byantīkaroti anabhāvaṁ gameti.


pli: Tasmiṁ pahīne tasmiṁ byantīkate athāparaṁ dhammavitakkāvasissanti.


pli: So hoti samādhi na ceva santo na ca paṇīto nappaṭippassaddhaladdho na ekodibhāvādhigato sasaṅkhāraniggayhavāritagato.


pli: Hoti so, bhikkhave, samayo yaṁ taṁ cittaṁ ajjhattaṁyeva santiṭṭhati sannisīdati ekodi hoti samādhiyati.


pli: So hoti samādhi santo paṇīto paṭippassaddhiladdho ekodibhāvādhigato na sasaṅkhāraniggayhavāritagato.


pli: Yassa yassa ca abhiññā sacchikaraṇīyassa dhammassa cittaṁ abhininnāmeti abhiññā sacchikiriyāya tatra tatreva sakkhibhabbataṁ pāpuṇāti sati satiāyatane.


pli: So sace ākaṅkhati: ‘anekavihitaṁ iddhividhaṁ paccanubhaveyyaṁ—ekopi hutvā bahudhā assaṁ, bahudhāpi hutvā eko assaṁ; āvibhāvaṁ, tirobhāvaṁ; tirokuṭṭaṁ tiropākāraṁ tiropabbataṁ asajjamāno gaccheyyaṁ, seyyathāpi ākāse; pathaviyāpi ummujjanimujjaṁ kareyyaṁ, seyyathāpi udake; udakepi abhijjamāne gaccheyyaṁ, seyyathāpi pathaviyaṁ; ākāsepi pallaṅkena kameyyaṁ, seyyathāpi pakkhī sakuṇo; imepi candimasūriye evaṁmahiddhike evaṁmahānubhāve pāṇinā parimaseyyaṁ parimajjeyyaṁ; yāva brahmalokāpi kāyena vasaṁ vatteyyan’ti,


pli: tatra tatreva sakkhibhabbataṁ pāpuṇāti sati satiāyatane.


pli: So sace ākaṅkhati: ‘dibbāya sotadhātuyā visuddhāya atikkantamānusikāya ubho sadde suṇeyyaṁ dibbe ca mānuse ca ye dūre santike cā’ti,


pli: So sace ākaṅkhati: ‘parasattānaṁ parapuggalānaṁ cetasā ceto paricca pajāneyyaṁ—


pli: sarāgaṁ vā cittaṁ sarāgaṁ cittanti pajāneyyaṁ,


pli: vītarāgaṁ vā cittaṁ vītarāgaṁ cittanti pajāneyyaṁ;


pli: sadosaṁ vā cittaṁ sadosaṁ cittanti pajāneyyaṁ,


pli: vītadosaṁ vā cittaṁ vītadosaṁ cittanti pajāneyyaṁ;


pli: samohaṁ vā cittaṁ samohaṁ cittanti pajāneyyaṁ,


pli: vītamohaṁ vā cittaṁ vītamohaṁ cittanti pajāneyyaṁ;


pli: saṅkhittaṁ vā cittaṁ saṅkhittaṁ cittanti pajāneyyaṁ,


pli: vikkhittaṁ vā cittaṁ vikkhittaṁ cittanti pajāneyyaṁ;


pli: mahaggataṁ vā cittaṁ mahaggataṁ cittanti pajāneyyaṁ,


pli: amahaggataṁ vā cittaṁ amahaggataṁ cittanti pajāneyyaṁ;


pli: sauttaraṁ vā cittaṁ sauttaraṁ cittanti pajāneyyaṁ,


pli: anuttaraṁ vā cittaṁ anuttaraṁ cittanti pajāneyyaṁ;


pli: samāhitaṁ vā cittaṁ samāhitaṁ cittanti pajāneyyaṁ,


pli: asamāhitaṁ vā cittaṁ asamāhitaṁ cittanti pajāneyyaṁ;


pli: vimuttaṁ vā cittaṁ vimuttaṁ cittanti pajāneyyaṁ,


pli: avimuttaṁ vā cittaṁ avimuttaṁ cittanti pajāneyyan’ti,


pli: tatra tatreva sakkhibhabbataṁ pāpuṇāti sati satiāyatane.


pli: So sace ākaṅkhati: ‘anekavihitaṁ pubbenivāsaṁ anussareyyaṁ, seyyathidaṁ—ekampi jātiṁ dvepi jātiyo tissopi jātiyo catassopi jātiyo pañcapi jātiyo dasapi jātiyo vīsampi jātiyo tiṁsampi jātiyo cattālīsampi jātiyo paññāsampi jātiyo jātisatampi jātisahassampi jātisatasahassampi anekepi saṁvaṭṭakappe anekepi vivaṭṭakappe anekepi saṁvaṭṭavivaṭṭakappe: “amutrāsiṁ evaṁnāmo evaṅgotto evaṁvaṇṇo evamāhāro evaṁsukhadukkhappaṭisaṁvedī evamāyupariyanto, so tato cuto amutra udapādiṁ; tatrāpāsiṁ evaṁnāmo evaṅgotto evaṁvaṇṇo evamāhāro evaṁsukhadukkhappaṭisaṁvedī evamāyupariyanto, so tato cuto idhūpapanno”ti, iti sākāraṁ sauddesaṁ anekavihitaṁ pubbenivāsaṁ anussareyyan’ti,


pli: So sace ākaṅkhati: ‘dibbena cakkhunā visuddhena atikkantamānusakena satte passeyyaṁ cavamāne upapajjamāne hīne paṇīte suvaṇṇe dubbaṇṇe, sugate duggate yathākammūpage satte pajāneyyaṁ: “ime vata bhonto sattā kāyaduccaritena samannāgatā vacīduccaritena samannāgatā manoduccaritena samannāgatā ariyānaṁ upavādakā micchādiṭṭhikā micchādiṭṭhikammasamādānā, te kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapannā; ime vā pana bhonto sattā kāyasucaritena samannāgatā vacīsucaritena samannāgatā manosucaritena samannāgatā ariyānaṁ anupavādakā sammādiṭṭhikā sammādiṭṭhikammasamādānā, te kāyassa bhedā paraṁ maraṇā sugatiṁ saggaṁ lokaṁ upapannā”ti, iti dibbena cakkhunā visuddhena atikkantamānusakena satte passeyyaṁ cavamāne upapajjamāne hīne paṇīte suvaṇṇe dubbaṇṇe, sugate duggate yathākammūpage satte pajāneyyan’ti,


pli: So sace ākaṅkhati: ‘āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja vihareyyan’ti,


pli: tatra tatreva sakkhibhabbataṁ pāpuṇāti sati satiāyatane”ti.


pli: Dasamaṁ.


title_pli: Aṅguttara Nikāya 3.102 10. Loṇakapallavagga

pli: Aṅguttara Nikāya 3.102


pli: 10. Loṇakapallavagga


pli: Nimittasutta


pli: “Adhicittamanuyuttena, bhikkhave, bhikkhunā tīṇi nimittāni kālena kālaṁ manasi kātabbāni—


pli: kālena kālaṁ samādhinimittaṁ manasi kātabbaṁ, kālena kālaṁ paggahanimittaṁ manasi kātabbaṁ, kālena kālaṁ upekkhānimittaṁ manasi kātabbaṁ.


pli: Sace, bhikkhave, adhicittamanuyutto bhikkhu ekantaṁ samādhinimittaṁyeva manasi kareyya, ṭhānaṁ taṁ cittaṁ kosajjāya saṁvatteyya.


pli: Sace, bhikkhave, adhicittamanuyutto bhikkhu ekantaṁ paggahanimittaṁyeva manasi kareyya, ṭhānaṁ taṁ cittaṁ uddhaccāya saṁvatteyya.


pli: Sace, bhikkhave, adhicittamanuyutto bhikkhu ekantaṁ upekkhānimittaṁyeva manasi kareyya, ṭhānaṁ taṁ cittaṁ na sammā samādhiyeyya āsavānaṁ khayāya.


pli: Yato ca kho, bhikkhave, adhicittamanuyutto bhikkhu kālena kālaṁ samādhinimittaṁ manasi karoti, kālena kālaṁ paggahanimittaṁ manasi karoti, kālena kālaṁ upekkhānimittaṁ manasi karoti, taṁ hoti cittaṁ muduñca kammaniyañca pabhassarañca, na ca pabhaṅgu, sammā samādhiyati āsavānaṁ khayāya.


pli: Seyyathāpi, bhikkhave, suvaṇṇakāro vā suvaṇṇakārantevāsī vā ukkaṁ bandheyya, ukkaṁ bandhitvā ukkāmukhaṁ ālimpeyya, ukkāmukhaṁ ālimpetvā saṇḍāsena jātarūpaṁ gahetvā ukkāmukhe pakkhipeyya, ukkāmukhe pakkhipitvā kālena kālaṁ abhidhamati, kālena kālaṁ udakena paripphoseti, kālena kālaṁ ajjhupekkhati.


pli: Sace, bhikkhave, suvaṇṇakāro vā suvaṇṇakārantevāsī vā taṁ jātarūpaṁ ekantaṁ abhidhameyya, ṭhānaṁ taṁ jātarūpaṁ ḍaheyya.


pli: Sace, bhikkhave, suvaṇṇakāro vā suvaṇṇakārantevāsī vā taṁ jātarūpaṁ ekantaṁ udakena paripphoseyya, ṭhānaṁ taṁ jātarūpaṁ nibbāpeyya.


pli: Sace, bhikkhave, suvaṇṇakāro vā suvaṇṇakārantevāsī vā taṁ jātarūpaṁ ekantaṁ ajjhupekkheyya, ṭhānaṁ taṁ jātarūpaṁ na sammā paripākaṁ gaccheyya.


pli: Yato ca kho, bhikkhave, suvaṇṇakāro vā suvaṇṇakārantevāsī vā taṁ jātarūpaṁ kālena kālaṁ abhidhamati, kālena kālaṁ udakena paripphoseti, kālena kālaṁ ajjhupekkhati, taṁ hoti jātarūpaṁ muduñca kammaniyañca pabhassarañca, na ca pabhaṅgu, sammā upeti kammāya.


pli: Yassā yassā ca pilandhanavikatiyā ākaṅkhati—yadi paṭṭikāya, yadi kuṇḍalāya, yadi gīveyyake, yadi suvaṇṇamālāya—tañcassa atthaṁ anubhoti.


pli: Evamevaṁ kho, bhikkhave, adhicittamanuyuttena bhikkhunā tīṇi nimittāni kālena kālaṁ manasi kātabbāni—


pli: Yassa yassa ca abhiññāsacchikaraṇīyassa dhammassa cittaṁ abhininnāmeti abhiññāsacchikiriyāya, tatra tatreva sakkhibhabbataṁ pāpuṇāti sati satiāyatane.


pli: So sace ākaṅkhati: ‘anekavihitaṁ iddhividhaṁ paccanubhaveyyaṁ …pe…


pli: (cha abhiññā vitthāretabbā.)


pli: Āsavānaṁ khayā …pe… sacchikatvā upasampajja vihareyyan’ti,


pli: tatra tatreva sakkhibhabbataṁ pāpuṇāti sati satiāyatane”ti.


pli: Ekādasamaṁ.


pli: Loṇakapallavaggo pañcamo.


pli: Tassuddānaṁ


pli: Accāyikaṁ pavivekaṁ,


pli: Sarado parisā tayo;


pli: Ājānīyā potthako ca,


pli: Loṇaṁ dhovati nimittānīti.


pli: Dutiyo paṇṇāsako samatto.


title_pli: Aṅguttara Nikāya 3.103 11. Sambodhavagga

pli: Aṅguttara Nikāya 3.103


pli: 11. Sambodhavagga


pli: Pubbevasambodhasutta


pli: “Pubbeva me, bhikkhave, sambodhā anabhisambuddhassa bodhisattasseva sato etadahosi:


pli: ‘ko nu kho loke assādo, ko ādīnavo, kiṁ nissaraṇan’ti?


pli: Tassa mayhaṁ, bhikkhave, etadahosi:


pli: ‘yaṁ kho lokaṁ paṭicca uppajjati sukhaṁ somanassaṁ, ayaṁ loke assādo.


pli: Yaṁ loko anicco dukkho vipariṇāmadhammo, ayaṁ loke ādīnavo.


pli: Yo loke chandarāgavinayo chandarāgappahānaṁ, idaṁ loke nissaraṇan’ti.


pli: Yāvakīvañcāhaṁ, bhikkhave, evaṁ lokassa assādañca assādato ādīnavañca ādīnavato nissaraṇañca nissaraṇato yathābhūtaṁ nābbhaññāsiṁ, neva tāvāhaṁ, bhikkhave, sadevake loke samārake sabrahmake sassamaṇabrāhmaṇiyā pajāya sadevamanussāya ‘anuttaraṁ sammāsambodhiṁ abhisambuddho’ti paccaññāsiṁ.


pli: Yato ca khvāhaṁ, bhikkhave, evaṁ lokassa assādañca assādato ādīnavañca ādīnavato nissaraṇañca nissaraṇato yathābhūtaṁ abbhaññāsiṁ, athāhaṁ, bhikkhave, sadevake loke samārake sabrahmake sassamaṇabrāhmaṇiyā pajāya sadevamanussāya ‘anuttaraṁ sammāsambodhiṁ abhisambuddho’ti paccaññāsiṁ.


pli: Ñāṇañca pana me dassanaṁ udapādi:


pli: ‘akuppā me vimutti, ayamantimā jāti, natthi dāni punabbhavo’”ti.


pli: Paṭhamaṁ.


title_pli: Aṅguttara Nikāya 3.104 11. Sambodhavagga

pli: Aṅguttara Nikāya 3.104


pli: Paṭhamaassādasutta


pli: “Lokassāhaṁ, bhikkhave, assādapariyesanaṁ acariṁ. Yo loke assādo tadajjhagamaṁ.


pli: Yāvatako loke assādo, paññāya me so sudiṭṭho.


pli: Lokassāhaṁ, bhikkhave, ādīnavapariyesanaṁ acariṁ. Yo loke ādīnavo tadajjhagamaṁ.


pli: Yāvatako loke ādīnavo, paññāya me so sudiṭṭho.


pli: Lokassāhaṁ, bhikkhave, nissaraṇapariyesanaṁ acariṁ. Yaṁ loke nissaraṇaṁ tadajjhagamaṁ.


pli: Yāvatakaṁ loke nissaraṇaṁ, paññāya me taṁ sudiṭṭhaṁ.


pli: Yāvakīvañcāhaṁ, bhikkhave, lokassa assādañca assādato ādīnavañca ādīnavato nissaraṇañca nissaraṇato yathābhūtaṁ nābbhaññāsiṁ, neva tāvāhaṁ, bhikkhave, sadevake loke samārake sabrahmake sassamaṇabrāhmaṇiyā pajāya sadevamanussāya ‘anuttaraṁ sammāsambodhiṁ abhisambuddho’ti paccaññāsiṁ.


pli: Yato ca khvāhaṁ, bhikkhave, lokassa assādañca assādato ādīnavañca ādīnavato nissaraṇañca nissaraṇato yathābhūtaṁ abbhaññāsiṁ, athāhaṁ, bhikkhave, sadevake loke samārake sabrahmake sassamaṇabrāhmaṇiyā pajāya sadevamanussāya ‘anuttaraṁ sammāsambodhiṁ abhisambuddho’ti paccaññāsiṁ.


pli: Dutiyaṁ.


title_pli: Aṅguttara Nikāya 3.105 11. Sambodhavagga

pli: Aṅguttara Nikāya 3.105


pli: 11. Sambodhavagga


pli: Dutiyaassādasutta


pli: “No cedaṁ, bhikkhave, loke assādo abhavissa, nayidaṁ sattā loke sārajjeyyuṁ.


pli: Yasmā ca kho, bhikkhave, atthi loke assādo, tasmā sattā loke sārajjanti.


pli: No cedaṁ, bhikkhave, loke ādīnavo abhavissa, nayidaṁ sattā loke nibbindeyyuṁ.


pli: Yasmā ca kho, bhikkhave, atthi loke ādīnavo, tasmā sattā loke nibbindanti.


pli: No cedaṁ, bhikkhave, loke nissaraṇaṁ abhavissa, nayidaṁ sattā lokamhā nissareyyuṁ.


pli: Yasmā ca kho, bhikkhave, atthi loke nissaraṇaṁ, tasmā sattā lokamhā nissaranti.


pli: Yāvakīvañca, bhikkhave, sattā lokassa assādañca assādato ādīnavañca ādīnavato nissaraṇañca nissaraṇato yathābhūtaṁ nābbhaññāsuṁ, neva tāva, bhikkhave, sattā sadevakā lokā samārakā sabrahmakā sassamaṇabrāhmaṇiyā pajāya sadevamanussāya nissaṭā visaṁyuttā vippamuttā vimariyādīkatena cetasā vihariṁsu.


pli: Yato ca kho, bhikkhave, sattā lokassa assādañca assādato ādīnavañca ādīnavato nissaraṇañca nissaraṇato yathābhūtaṁ abbhaññāsuṁ, atha, bhikkhave, sattā sadevakā lokā samārakā sabrahmakā sassamaṇabrāhmaṇiyā pajāya sadevamanussāya nissaṭā visaṁyuttā vippamuttā vimariyādīkatena cetasā viharantī”ti.


pli: Tatiyaṁ.


title_pli: Aṅguttara Nikāya 3.106 11. Sambodhavagga

pli: Aṅguttara Nikāya 3.106


pli: Samaṇabrāhmaṇasutta


pli: “Ye keci, bhikkhave, samaṇā vā brāhmaṇā vā lokassa assādañca assādato ādīnavañca ādīnavato nissaraṇañca nissaraṇato yathābhūtaṁ nappajānanti,


pli: na me te, bhikkhave, samaṇā vā brāhmaṇā vā samaṇesu vā samaṇasammatā brāhmaṇesu vā brāhmaṇasammatā, na ca pana te āyasmanto sāmaññatthaṁ vā brahmaññatthaṁ vā diṭṭheva dhamme sayaṁ abhiññā sacchikatvā upasampajja viharanti.


pli: Ye ca kho keci, bhikkhave, samaṇā vā brāhmaṇā vā lokassa assādañca assādato ādīnavañca ādīnavato nissaraṇañca nissaraṇato yathābhūtaṁ pajānanti,


pli: te kho, bhikkhave, samaṇā vā brāhmaṇā vā samaṇesu vā samaṇasammatā brāhmaṇesu vā brāhmaṇasammatā, te ca panāyasmanto sāmaññatthañca brahmaññatthañca diṭṭheva dhamme sayaṁ abhiññā sacchikatvā upasampajja viharantī”ti.


pli: Catutthaṁ.


title_pli: Aṅguttara Nikāya 3.107 11. Sambodhavagga

pli: Aṅguttara Nikāya 3.107


pli: 11. Sambodhavagga


pli: Ruṇṇasutta


pli: “Ruṇṇamidaṁ, bhikkhave, ariyassa vinaye yadidaṁ gītaṁ.


pli: Ummattakamidaṁ, bhikkhave, ariyassa vinaye yadidaṁ naccaṁ.


pli: Komārakamidaṁ, bhikkhave, ariyassa vinaye yadidaṁ ativelaṁ dantavidaṁsakahasitaṁ.


pli: Tasmātiha, bhikkhave, setughāto gīte, setughāto nacce, alaṁ vo dhammappamoditānaṁ sataṁ sitaṁ sitamattāyā”ti.


pli: Pañcamaṁ.


title_pli: Aṅguttara Nikāya 3.108 11. Sambodhavagga

pli: Aṅguttara Nikāya 3.108


pli: Atittisutta


pli: “Tiṇṇaṁ, bhikkhave, paṭisevanāya natthi titti.


pli: Katamesaṁ tiṇṇaṁ?


pli: Soppassa, bhikkhave, paṭisevanāya natthi titti.


pli: Surāmerayapānassa, bhikkhave, paṭisevanāya natthi titti.


pli: Methunadhammasamāpattiyā, bhikkhave, paṭisevanāya natthi titti.


pli: Imesaṁ, bhikkhave, tiṇṇaṁ paṭisevanāya natthi tittī”ti.


pli: Chaṭṭhaṁ.


title_pli: Aṅguttara Nikāya 3.109 11. Sambodhavagga

pli: Aṅguttara Nikāya 3.109


pli: 11. Sambodhavagga


pli: Arakkhitasutta


pli: Atha kho anāthapiṇḍiko gahapati yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinnaṁ kho anāthapiṇḍikaṁ gahapatiṁ bhagavā etadavoca:


pli: “citte, gahapati, arakkhite kāyakammampi arakkhitaṁ hoti, vacīkammampi arakkhitaṁ hoti, manokammampi arakkhitaṁ hoti.


pli: Tassa arakkhitakāyakammantassa arakkhitavacīkammantassa arakkhitamanokammantassa kāyakammampi avassutaṁ hoti, vacīkammampi avassutaṁ hoti, manokammampi avassutaṁ hoti.


pli: Tassa avassutakāyakammantassa avassutavacīkammantassa avassutamanokammantassa kāyakammampi pūtikaṁ hoti, vacīkammampi pūtikaṁ hoti, manokammampi pūtikaṁ hoti.


pli: Tassa pūtikāyakammantassa pūtivacīkammantassa pūtimanokammantassa na bhaddakaṁ maraṇaṁ hoti, na bhaddikā kālakiriyā.


pli: Seyyathāpi, gahapati, kūṭāgāre ducchanne kūṭampi arakkhitaṁ hoti, gopānasiyopi arakkhitā honti, bhittipi arakkhitā hoti;


pli: kūṭampi avassutaṁ hoti, gopānasiyopi avassutā honti, bhittipi avassutā hoti;


pli: kūṭampi pūtikaṁ hoti, gopānasiyopi pūtikā honti, bhittipi pūtikā hoti.


pli: Evamevaṁ kho, gahapati, citte arakkhite kāyakammampi arakkhitaṁ hoti, vacīkammampi arakkhitaṁ hoti, manokammampi arakkhitaṁ hoti.


pli: Citte, gahapati, rakkhite kāyakammampi rakkhitaṁ hoti, vacīkammampi rakkhitaṁ hoti, manokammampi rakkhitaṁ hoti.


pli: Tassa rakkhitakāyakammantassa rakkhitavacīkammantassa rakkhitamanokammantassa kāyakammampi anavassutaṁ hoti, vacīkammampi anavassutaṁ hoti, manokammampi anavassutaṁ hoti.


pli: Tassa anavassutakāyakammantassa anavassutavacīkammantassa anavassutamanokammantassa kāyakammampi apūtikaṁ hoti, vacīkammampi apūtikaṁ hoti, manokammampi apūtikaṁ hoti.


pli: Tassa apūtikāyakammantassa apūtivacīkammantassa apūtimanokammantassa bhaddakaṁ maraṇaṁ hoti, bhaddikā kālakiriyā.


pli: Seyyathāpi, gahapati, kūṭāgāre succhanne kūṭampi rakkhitaṁ hoti, gopānasiyopi rakkhitā honti, bhittipi rakkhitā hoti;


pli: kūṭampi anavassutaṁ hoti, gopānasiyopi anavassutā honti, bhittipi anavassutā hoti;


pli: kūṭampi apūtikaṁ hoti, gopānasiyopi apūtikā honti, bhittipi apūtikā hoti.


pli: Evamevaṁ kho, gahapati, citte rakkhite kāyakammampi rakkhitaṁ hoti, vacīkammampi rakkhitaṁ hoti, manokammampi rakkhitaṁ hoti.


pli: Tassa apūtikāyakammantassa apūtivacīkammantassa apūtimanokammantassa bhaddakaṁ maraṇaṁ hoti, bhaddikā kālakiriyā”ti.


pli: Sattamaṁ.


title_pli: Aṅguttara Nikāya 3.11 2. Rathakāravagga

pli: Aṅguttara Nikāya 3.11


pli: 2. Rathakāravagga


pli: Ñātasutta


pli: “Tīhi, bhikkhave, dhammehi samannāgato ñāto bhikkhu bahujanaahitāya paṭipanno hoti bahujanadukkhāya, bahuno janassa anatthāya ahitāya dukkhāya devamanussānaṁ.


pli: Katamehi tīhi?


pli: Ananulomike kāyakamme samādapeti, ananulomike vacīkamme samādapeti, ananulomikesu dhammesu samādapeti.


pli: Imehi kho, bhikkhave, tīhi dhammehi samannāgato ñāto bhikkhu bahujanaahitāya paṭipanno hoti bahujanadukkhāya, bahuno janassa anatthāya ahitāya dukkhāya devamanussānaṁ.


pli: Tīhi, bhikkhave, dhammehi samannāgato ñāto bhikkhu bahujanahitāya paṭipanno hoti bahujanasukhāya, bahuno janassa atthāya hitāya sukhāya devamanussānaṁ.


pli: Anulomike kāyakamme samādapeti, anulomike vacīkamme samādapeti, anulomikesu dhammesu samādapeti.


pli: Imehi kho, bhikkhave, tīhi dhammehi samannāgato ñāto bhikkhu bahujanahitāya paṭipanno hoti bahujanasukhāya, bahuno janassa atthāya hitāya sukhāya devamanussānan”ti.


pli: Paṭhamaṁ.


title_pli: Aṅguttara Nikāya 3.110 11. Sambodhavagga

pli: Aṅguttara Nikāya 3.110


pli: 11. Sambodhavagga


pli: Byāpannasutta


pli: Ekamantaṁ nisinnaṁ kho anāthapiṇḍikaṁ gahapatiṁ bhagavā etadavoca:


pli: “citte, gahapati, byāpanne kāyakammampi byāpannaṁ hoti, vacīkammampi byāpannaṁ hoti, manokammampi byāpannaṁ hoti.


pli: Tassa byāpannakāyakammantassa byāpannavacīkammantassa byāpannamanokammantassa na bhaddakaṁ maraṇaṁ hoti, na bhaddikā kālakiriyā.


pli: Seyyathāpi, gahapati, kūṭāgāre ducchanne kūṭampi byāpannaṁ hoti, gopānasiyopi byāpannā honti, bhittipi byāpannā hoti;


pli: evamevaṁ kho, gahapati, citte byāpanne kāyakammampi byāpannaṁ hoti, vacīkammampi byāpannaṁ hoti, manokammampi byāpannaṁ hoti.


pli: Citte, gahapati, abyāpanne kāyakammampi abyāpannaṁ hoti, vacīkammampi abyāpannaṁ hoti, manokammampi abyāpannaṁ hoti.


pli: Tassa abyāpannakāyakammantassa abyāpannavacīkammantassa abyāpannamanokammantassa bhaddakaṁ maraṇaṁ hoti, bhaddikā kālakiriyā.


pli: Seyyathāpi, gahapati, kūṭāgāre succhanne kūṭampi abyāpannaṁ hoti, gopānasiyopi abyāpannā honti, bhittipi abyāpannā hoti;


pli: evamevaṁ kho, gahapati, citte abyāpanne kāyakammampi abyāpannaṁ hoti, vacīkammampi abyāpannaṁ hoti, manokammampi abyāpannaṁ hoti.


pli: Tassa abyāpannakāyakammantassa …pe… abyāpannamanokammantassa bhaddakaṁ maraṇaṁ hoti, bhaddikā kālakiriyā”ti.


pli: Aṭṭhamaṁ.


title_pli: Aṅguttara Nikāya 3.111 11. Sambodhavagga

pli: Aṅguttara Nikāya 3.111


pli: Paṭhamanidānasutta


pli: “Tīṇimāni, bhikkhave, nidānāni kammānaṁ samudayāya.


pli: Katamāni tīṇi?


pli: Lobho nidānaṁ kammānaṁ samudayāya, doso nidānaṁ kammānaṁ samudayāya, moho nidānaṁ kammānaṁ samudayāya.


pli: Yaṁ, bhikkhave, lobhapakataṁ kammaṁ lobhajaṁ lobhanidānaṁ lobhasamudayaṁ, taṁ kammaṁ akusalaṁ taṁ kammaṁ sāvajjaṁ taṁ kammaṁ dukkhavipākaṁ, taṁ kammaṁ kammasamudayāya saṁvattati, na taṁ kammaṁ kammanirodhāya saṁvattati.


pli: Yaṁ, bhikkhave, dosapakataṁ kammaṁ dosajaṁ dosanidānaṁ dosasamudayaṁ, taṁ kammaṁ akusalaṁ taṁ kammaṁ sāvajjaṁ taṁ kammaṁ dukkhavipākaṁ, taṁ kammaṁ kammasamudayāya saṁvattati, na taṁ kammaṁ kammanirodhāya saṁvattati.


pli: Yaṁ, bhikkhave, mohapakataṁ kammaṁ mohajaṁ mohanidānaṁ mohasamudayaṁ, taṁ kammaṁ akusalaṁ taṁ kammaṁ sāvajjaṁ taṁ kammaṁ dukkhavipākaṁ, taṁ kammaṁ kammasamudayāya saṁvattati, na taṁ kammaṁ kammanirodhāya saṁvattati.


pli: Imāni kho, bhikkhave, tīṇi nidānāni kammānaṁ samudayāya.


pli: Tīṇimāni, bhikkhave, nidānāni kammānaṁ samudayāya.


pli: Alobho nidānaṁ kammānaṁ samudayāya, adoso nidānaṁ kammānaṁ samudayāya, amoho nidānaṁ kammānaṁ samudayāya.


pli: Yaṁ, bhikkhave, alobhapakataṁ kammaṁ alobhajaṁ alobhanidānaṁ alobhasamudayaṁ, taṁ kammaṁ kusalaṁ taṁ kammaṁ anavajjaṁ taṁ kammaṁ sukhavipākaṁ, taṁ kammaṁ kammanirodhāya saṁvattati, na taṁ kammaṁ kammasamudayāya saṁvattati.


pli: Yaṁ, bhikkhave, adosapakataṁ kammaṁ adosajaṁ adosanidānaṁ adosasamudayaṁ, taṁ kammaṁ kusalaṁ taṁ kammaṁ anavajjaṁ taṁ kammaṁ sukhavipākaṁ, taṁ kammaṁ kammanirodhāya saṁvattati, na taṁ kammaṁ kammasamudayāya saṁvattati.


pli: Yaṁ, bhikkhave, amohapakataṁ kammaṁ amohajaṁ amohanidānaṁ amohasamudayaṁ, taṁ kammaṁ kusalaṁ taṁ kammaṁ anavajjaṁ taṁ kammaṁ sukhavipākaṁ, taṁ kammaṁ kammanirodhāya saṁvattati, na taṁ kammaṁ kammasamudayāya saṁvattati.


pli: Imāni kho, bhikkhave, tīṇi nidānāni kammānaṁ samudayāyā”ti.


pli: Navamaṁ.


title_pli: Aṅguttara Nikāya 3.112 11. Sambodhavagga

pli: Aṅguttara Nikāya 3.112


pli: 11. Sambodhavagga


pli: Dutiyanidānasutta


pli: “Tīṇimāni, bhikkhave, nidānāni kammānaṁ samudayāya.


pli: Katamāni tīṇi?


pli: Atīte, bhikkhave, chandarāgaṭṭhāniye dhamme ārabbha chando jāyati;


pli: anāgate, bhikkhave, chandarāgaṭṭhāniye dhamme ārabbha chando jāyati;


pli: paccuppanne, bhikkhave, chandarāgaṭṭhāniye dhamme ārabbha chando jāyati.


pli: Kathañca, bhikkhave, atīte chandarāgaṭṭhāniye dhamme ārabbha chando jāyati?


pli: Atīte, bhikkhave, chandarāgaṭṭhāniye dhamme ārabbha cetasā anuvitakketi anuvicāreti.


pli: Tassa atīte chandarāgaṭṭhāniye dhamme ārabbha cetasā anuvitakkayato anuvicārayato chando jāyati.


pli: Chandajāto tehi dhammehi saṁyutto hoti.


pli: Etamahaṁ, bhikkhave, saṁyojanaṁ vadāmi yo cetaso sārāgo.


pli: Evaṁ kho, bhikkhave, atīte chandarāgaṭṭhāniye dhamme ārabbha chando jāyati.


pli: Kathañca, bhikkhave, anāgate chandarāgaṭṭhāniye dhamme ārabbha chando jāyati?


pli: Anāgate, bhikkhave, chandarāgaṭṭhāniye dhamme ārabbha cetasā anuvitakketi anuvicāreti.


pli: Tassa anāgate chandarāgaṭṭhāniye dhamme ārabbha cetasā anuvitakkayato anuvicārayato chando jāyati.


pli: Evaṁ kho, bhikkhave, anāgate chandarāgaṭṭhāniye dhamme ārabbha chando jāyati.


pli: Kathañca, bhikkhave, paccuppanne chandarāgaṭṭhāniye dhamme ārabbha chando jāyati?


pli: Paccuppanne, bhikkhave, chandarāgaṭṭhāniye dhamme ārabbha cetasā anuvitakketi anuvicāreti.


pli: Tassa paccuppanne chandarāgaṭṭhāniye dhamme ārabbha cetasā anuvitakkayato anuvicārayato chando jāyati.


pli: Evaṁ kho, bhikkhave, paccuppanne chandarāgaṭṭhāniye dhamme ārabbha chando jāyati.


pli: Imāni kho, bhikkhave, tīṇi nidānāni kammānaṁ samudayāya.


pli: Tīṇimāni, bhikkhave, nidānāni kammānaṁ samudayāya.


pli: Katamāni tīṇi?


pli: Atīte, bhikkhave, chandarāgaṭṭhāniye dhamme ārabbha chando na jāyati;


pli: anāgate, bhikkhave, chandarāgaṭṭhāniye dhamme ārabbha chando na jāyati;


pli: paccuppanne, bhikkhave, chandarāgaṭṭhāniye dhamme ārabbha chando na jāyati.


pli: Kathañca, bhikkhave, atīte chandarāgaṭṭhāniye dhamme ārabbha chando na jāyati?


pli: Atītānaṁ, bhikkhave, chandarāgaṭṭhāniyānaṁ dhammānaṁ āyatiṁ vipākaṁ pajānāti.


pli: Āyatiṁ vipākaṁ viditvā tadabhinivatteti.


pli: Tadabhinivattetvā cetasā abhinivijjhitvā paññāya ativijjha passati.


pli: Evaṁ kho, bhikkhave, atīte chandarāgaṭṭhāniye dhamme ārabbha chando na jāyati.


pli: Kathañca, bhikkhave, anāgate chandarāgaṭṭhāniye dhamme ārabbha chando na jāyati?


pli: Anāgatānaṁ, bhikkhave, chandarāgaṭṭhāniyānaṁ dhammānaṁ āyatiṁ vipākaṁ pajānāti.


pli: Evaṁ kho, bhikkhave, anāgate chandarāgaṭṭhāniye dhamme ārabbha chando na jāyati.


pli: Kathañca, bhikkhave, paccuppanne chandarāgaṭṭhāniye dhamme ārabbha chando na jāyati?


pli: Paccuppannānaṁ, bhikkhave, chandarāgaṭṭhāniyānaṁ dhammānaṁ āyatiṁ vipākaṁ pajānāti, āyatiṁ vipākaṁ viditvā tadabhinivatteti, tadabhinivattetvā cetasā abhinivijjhitvā paññāya ativijjha passati.


pli: Evaṁ kho, bhikkhave, paccuppanne chandarāgaṭṭhāniye dhamme ārabbha chando na jāyati.


pli: Imāni kho, bhikkhave, tīṇi nidānāni kammānaṁ samudayāyā”ti.


pli: Dasamaṁ.


pli: Sambodhavaggo paṭhamo.


pli: Tassuddānaṁ


pli: Pubbeva duve assādā,


pli: Samaṇo ruṇṇapañcamaṁ;


pli: Atitti dve ca vuttāni,


pli: Nidānāni apare duveti.


title_pli: Aṅguttara Nikāya 3.113 12. Āpāyikavagga

pli: Aṅguttara Nikāya 3.113


pli: 12. Āpāyikavagga


pli: Āpāyikasutta


pli: “Tayome, bhikkhave, āpāyikā nerayikā idamappahāya.


pli: Katame tayo?


pli: Yo ca abrahmacārī brahmacāripaṭiñño,


pli: yo ca suddhaṁ brahmacariyaṁ carantaṁ amūlakena abrahmacariyena anuddhaṁseti,


pli: yo cāyaṁ evaṁvādī evaṁdiṭṭhi: ‘natthi kāmesu doso’ti, so tāya kāmesu pātabyataṁ āpajjati.


pli: Ime kho, bhikkhave, tayo āpāyikā nerayikā idamappahāyā”ti.


pli: Paṭhamaṁ.


title_pli: Aṅguttara Nikāya 3.114 12. Āpāyikavagga

pli: Aṅguttara Nikāya 3.114


pli: Dullabhasutta


pli: “Tiṇṇaṁ, bhikkhave, pātubhāvo dullabho lokasmiṁ.


pli: Katamesaṁ tiṇṇaṁ?


pli: Tathāgatassa, bhikkhave, arahato sammāsambuddhassa pātubhāvo dullabho lokasmiṁ, tathāgatappaveditassa dhammavinayassa desetā puggalo dullabho lokasmiṁ, kataññū katavedī puggalo dullabho lokasmiṁ.


pli: Imesaṁ kho, bhikkhave, tiṇṇaṁ pātubhāvo dullabho lokasmin”ti.


pli: Dutiyaṁ.


title_pli: Aṅguttara Nikāya 3.115 12. Āpāyikavagga

pli: Aṅguttara Nikāya 3.115


pli: 12. Āpāyikavagga


pli: Appameyyasutta


pli: “Tayome, bhikkhave, puggalā santo saṁvijjamānā lokasmiṁ.


pli: Katame tayo?


pli: Suppameyyo, duppameyyo, appameyyo.


pli: Katamo ca, bhikkhave, puggalo suppameyyo?


pli: Idha, bhikkhave, ekacco puggalo uddhato hoti unnaḷo capalo mukharo vikiṇṇavāco muṭṭhassati asampajāno asamāhito vibbhantacitto pākatindriyo.


pli: Ayaṁ vuccati, bhikkhave, puggalo suppameyyo.


pli: Katamo ca, bhikkhave, puggalo duppameyyo?


pli: Idha, bhikkhave, ekacco puggalo anuddhato hoti anunnaḷo acapalo amukharo avikiṇṇavāco upaṭṭhitassati sampajāno samāhito ekaggacitto saṁvutindriyo.


pli: Ayaṁ vuccati, bhikkhave, puggalo duppameyyo.


pli: Katamo ca, bhikkhave, puggalo appameyyo?


pli: Idha, bhikkhave, bhikkhu arahaṁ hoti khīṇāsavo.


pli: Ayaṁ vuccati, bhikkhave, puggalo appameyyo.


pli: Ime kho, bhikkhave, tayo puggalā santo saṁvijjamānā lokasmin”ti.


pli: Tatiyaṁ.


title_pli: Aṅguttara Nikāya 3.116 12. Āpāyikavagga

pli: Aṅguttara Nikāya 3.116


pli: 12. Āpāyikavagga


pli: Āneñjasutta


pli: “Tayome, bhikkhave, puggalā santo saṁvijjamānā lokasmiṁ.


pli: Katame tayo?


pli: Idha, bhikkhave, ekacco puggalo sabbaso rūpasaññānaṁ samatikkamā paṭighasaññānaṁ atthaṅgamā nānattasaññānaṁ amanasikārā ‘ananto ākāso’ti ākāsānañcāyatanaṁ upasampajja viharati.


pli: So tadassādeti taṁ nikāmeti tena ca vittiṁ āpajjati, tatra ṭhito tadadhimutto tabbahulavihārī aparihīno kālaṁ kurumāno ākāsānañcāyatanūpagānaṁ devānaṁ sahabyataṁ upapajjati.


pli: Ākāsānañcāyatanūpagānaṁ, bhikkhave, devānaṁ vīsati kappasahassāni āyuppamāṇaṁ.


pli: Tattha puthujjano yāvatāyukaṁ ṭhatvā yāvatakaṁ tesaṁ devānaṁ āyuppamāṇaṁ taṁ sabbaṁ khepetvā nirayampi gacchati tiracchānayonimpi gacchati pettivisayampi gacchati.


pli: Bhagavato pana sāvako tattha yāvatāyukaṁ ṭhatvā yāvatakaṁ tesaṁ devānaṁ āyuppamāṇaṁ taṁ sabbaṁ khepetvā tasmiṁyeva bhave parinibbāyati.


pli: Ayaṁ kho, bhikkhave, viseso ayaṁ adhippayāso idaṁ nānākaraṇaṁ sutavato ariyasāvakassa assutavatā puthujjanena, yadidaṁ gatiyā upapattiyā.


pli: Puna caparaṁ, bhikkhave, idhekacco puggalo sabbaso ākāsānañcāyatanaṁ samatikkamma ‘anantaṁ viññāṇan’ti viññāṇañcāyatanaṁ upasampajja viharati.


pli: So tadassādeti taṁ nikāmeti tena ca vittiṁ āpajjati, tatra ṭhito tadadhimutto tabbahulavihārī aparihīno kālaṁ kurumāno viññāṇañcāyatanūpagānaṁ devānaṁ sahabyataṁ upapajjati.


pli: Viññāṇañcāyatanūpagānaṁ, bhikkhave, devānaṁ cattārīsaṁ kappasahassāni āyuppamāṇaṁ.


pli: Puna caparaṁ, bhikkhave, idhekacco puggalo sabbaso viññāṇañcāyatanaṁ samatikkamma ‘natthi kiñcī’ti ākiñcaññāyatanaṁ upasampajja viharati.


pli: So tadassādeti taṁ nikāmeti tena ca vittiṁ āpajjati, tatra ṭhito tadadhimutto tabbahulavihārī aparihīno kālaṁ kurumāno ākiñcaññāyatanūpagānaṁ devānaṁ sahabyataṁ upapajjati.


pli: Ākiñcaññāyatanūpagānaṁ, bhikkhave, devānaṁ saṭṭhi kappasahassāni āyuppamāṇaṁ.


pli: Ayaṁ kho, bhikkhave, viseso, ayaṁ adhippayāso idaṁ nānākaraṇaṁ sutavato ariyasāvakassa assutavatā puthujjanena, yadidaṁ gatiyā upapattiyā.


pli: Ime kho, bhikkhave, tayo puggalā santo saṁvijjamānā lokasmin”ti.


pli: Catutthaṁ.


title_pli: Aṅguttara Nikāya 3.117 12. Āpāyikavagga

pli: Aṅguttara Nikāya 3.117


pli: 12. Āpāyikavagga


pli: Vipattisampadāsutta


pli: “Tisso imā, bhikkhave, vipattiyo.


pli: Katamā tisso?


pli: Katamā ca, bhikkhave, sīlavipatti?


pli: Idha, bhikkhave, ekacco pāṇātipātī hoti, adinnādāyī hoti, kāmesumicchācārī hoti, musāvādī hoti, pisuṇavāco hoti, pharusavāco hoti, samphappalāpī hoti.


pli: Ayaṁ vuccati, bhikkhave, sīlavipatti.


pli: Katamā ca, bhikkhave, cittavipatti?


pli: Idha, bhikkhave, ekacco abhijjhālu hoti byāpannacitto.


pli: Ayaṁ vuccati, bhikkhave, cittavipatti.


pli: Katamā ca, bhikkhave, diṭṭhivipatti?


pli: Idha, bhikkhave, ekacco micchādiṭṭhiko hoti viparītadassano:


pli: ‘natthi dinnaṁ, natthi yiṭṭhaṁ, natthi hutaṁ, natthi sukatadukkaṭānaṁ, kammānaṁ phalaṁ vipāko, natthi ayaṁ loko, natthi paro loko, natthi mātā, natthi pitā, natthi sattā opapātikā, natthi loke samaṇabrāhmaṇā sammaggatā sammāpaṭipannā ye imañca lokaṁ parañca lokaṁ sayaṁ abhiññā sacchikatvā pavedentī’ti.


pli: Ayaṁ vuccati, bhikkhave, diṭṭhivipatti.


pli: Sīlavipattihetu vā, bhikkhave, sattā kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapajjanti;


pli: cittavipattihetu vā, bhikkhave, sattā kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapajjanti;


pli: diṭṭhivipattihetu vā, bhikkhave, sattā kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapajjanti.


pli: Imā kho, bhikkhave, tisso vipattiyoti.


pli: Tisso imā, bhikkhave, sampadā.


pli: Katamā ca, bhikkhave, sīlasampadā?


pli: Idha, bhikkhave, ekacco pāṇātipātā paṭivirato hoti, adinnādānā paṭivirato hoti, kāmesumicchācārā paṭivirato hoti, musāvādā paṭivirato hoti, pisuṇāya vācāya paṭivirato hoti, pharusāya vācāya paṭivirato hoti, samphappalāpā paṭivirato hoti.


pli: Ayaṁ vuccati, bhikkhave, sīlasampadā.


pli: Katamā ca, bhikkhave, cittasampadā?


pli: Idha, bhikkhave, ekacco anabhijjhālu hoti abyāpannacitto.


pli: Ayaṁ vuccati, bhikkhave, cittasampadā.


pli: Katamā ca, bhikkhave, diṭṭhisampadā?


pli: Idha, bhikkhave, ekacco sammādiṭṭhiko hoti aviparītadassano:


pli: ‘atthi dinnaṁ, atthi yiṭṭhaṁ, atthi hutaṁ, atthi sukatadukkaṭānaṁ kammānaṁ phalaṁ vipāko, atthi ayaṁ loko, atthi paro loko, atthi mātā, atthi pitā, atthi sattā opapātikā, atthi loke samaṇabrāhmaṇā sammaggatā sammāpaṭipannā ye imañca lokaṁ parañca lokaṁ sayaṁ abhiññā sacchikatvā pavedentī’ti.


pli: Ayaṁ vuccati, bhikkhave, diṭṭhisampadā.


pli: Sīlasampadāhetu vā, bhikkhave, sattā kāyassa bhedā paraṁ maraṇā sugatiṁ saggaṁ lokaṁ upapajjanti;


pli: cittasampadāhetu vā, bhikkhave, sattā kāyassa bhedā paraṁ maraṇā sugatiṁ saggaṁ lokaṁ upapajjanti;


pli: diṭṭhisampadāhetu vā, bhikkhave, sattā kāyassa bhedā paraṁ maraṇā sugatiṁ saggaṁ lokaṁ upapajjanti.


pli: Imā kho, bhikkhave, tisso sampadā”ti.


pli: Pañcamaṁ.


title_pli: Aṅguttara Nikāya 3.118 12. Āpāyikavagga

pli: Aṅguttara Nikāya 3.118


pli: 12. Āpāyikavagga


pli: Apaṇṇakasutta


pli: “Tisso imā, bhikkhave, vipattiyo.


pli: Katamā tisso?


pli: Katamā ca, bhikkhave, sīlavipatti?


pli: Idha, bhikkhave, ekacco pāṇātipātī hoti …pe… samphappalāpī hoti.


pli: Ayaṁ vuccati, bhikkhave, sīlavipatti.


pli: Katamā ca, bhikkhave, cittavipatti?


pli: Idha, bhikkhave, ekacco abhijjhālu hoti byāpannacitto.


pli: Ayaṁ vuccati, bhikkhave, cittavipatti.


pli: Katamā ca, bhikkhave, diṭṭhivipatti?


pli: Idha, bhikkhave, ekacco micchādiṭṭhiko hoti viparītadassano:


pli: ‘natthi dinnaṁ, natthi yiṭṭhaṁ …pe… ye imañca lokaṁ parañca lokaṁ sayaṁ abhiññā sacchikatvā pavedentī’ti.


pli: Ayaṁ vuccati, bhikkhave, diṭṭhivipatti.


pli: Sīlavipattihetu vā, bhikkhave …pe… diṭṭhivipattihetu vā, bhikkhave, sattā kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapajjanti.


pli: Seyyathāpi, bhikkhave, apaṇṇako maṇi uddhaṁ khitto yena yeneva patiṭṭhāti suppatiṭṭhitaṁyeva patiṭṭhāti;


pli: evamevaṁ kho, bhikkhave, sīlavipattihetu vā sattā …pe… upapajjanti.


pli: Imā kho, bhikkhave, tisso vipattiyoti.


pli: Tisso imā, bhikkhave, sampadā.


pli: Katamā ca, bhikkhave, sīlasampadā?


pli: Idha, bhikkhave, ekacco pāṇātipātā paṭivirato hoti …pe…


pli: ayaṁ vuccati, bhikkhave, sīlasampadā.


pli: Katamā ca, bhikkhave, cittasampadā?


pli: Idha, bhikkhave, ekacco anabhijjhālu hoti abyāpannacitto.


pli: Ayaṁ vuccati, bhikkhave, cittasampadā.


pli: Katamā ca, bhikkhave, diṭṭhisampadā?


pli: Idha, bhikkhave, ekacco sammādiṭṭhiko hoti aviparītadassano:


pli: ‘atthi dinnaṁ, atthi yiṭṭhaṁ …pe… ye imañca lokaṁ parañca lokaṁ sayaṁ abhiññā sacchikatvā pavedentī’ti.


pli: Ayaṁ vuccati, bhikkhave, diṭṭhisampadā.


pli: Sīlasampadāhetu vā, bhikkhave, sattā kāyassa bhedā paraṁ maraṇā sugatiṁ saggaṁ lokaṁ upapajjanti. Cittasampadāhetu vā …pe… diṭṭhisampadāhetu vā, bhikkhave, sattā kāyassa bhedā paraṁ maraṇā sugatiṁ saggaṁ lokaṁ upapajjanti.


pli: evamevaṁ kho, bhikkhave, sīlasampadāhetu vā sattā kāyassa bhedā paraṁ maraṇā sugatiṁ saggaṁ lokaṁ upapajjanti, cittasampadāhetu vā sattā …pe… diṭṭhisampadāhetu vā sattā kāyassa bhedā paraṁ maraṇā sugatiṁ saggaṁ lokaṁ upapajjanti.


pli: Imā kho, bhikkhave, tisso sampadā”ti.


pli: Chaṭṭhaṁ.


title_pli: Aṅguttara Nikāya 3.119 12. Āpāyikavagga

pli: Aṅguttara Nikāya 3.119


pli: 12. Āpāyikavagga


pli: Kammantasutta


pli: “Tisso imā, bhikkhave, vipattiyo.


pli: Katamā tisso?


pli: Katamā ca, bhikkhave, kammantavipatti?


pli: Idha, bhikkhave, ekacco pāṇātipātī hoti …pe… samphappalāpī hoti.


pli: Ayaṁ vuccati, bhikkhave, kammantavipatti.


pli: Katamā ca, bhikkhave, ājīvavipatti?


pli: Idha, bhikkhave, ekacco micchāājīvo hoti, micchāājīvena jīvikaṁ kappeti.


pli: Ayaṁ vuccati, bhikkhave, ājīvavipatti.


pli: Katamā ca, bhikkhave, diṭṭhivipatti?


pli: Idha, bhikkhave, ekacco micchādiṭṭhiko hoti viparītadassano:


pli: ‘natthi dinnaṁ, natthi yiṭṭhaṁ …pe… ye imañca lokaṁ parañca lokaṁ sayaṁ abhiññā sacchikatvā pavedentī’ti.


pli: Ayaṁ vuccati, bhikkhave, diṭṭhivipatti.


pli: Imā kho, bhikkhave, tisso vipattiyoti.


pli: Tisso imā, bhikkhave, sampadā.


pli: Katamā ca, bhikkhave, kammantasampadā?


pli: Idha, bhikkhave, ekacco pāṇātipātā paṭivirato hoti …pe… samphappalāpā paṭivirato hoti.


pli: Ayaṁ vuccati, bhikkhave, kammantasampadā.


pli: Katamā ca, bhikkhave, ājīvasampadā?


pli: Idha, bhikkhave, ekacco sammāājīvo hoti, sammāājīvena jīvikaṁ kappeti.


pli: Ayaṁ vuccati, bhikkhave, ājīvasampadā.


pli: Katamā ca, bhikkhave, diṭṭhisampadā?


pli: Idha, bhikkhave, ekacco sammādiṭṭhiko hoti aviparītadassano:


pli: ‘atthi dinnaṁ, atthi yiṭṭhaṁ …pe… ye imañca lokaṁ parañca lokaṁ sayaṁ abhiññā sacchikatvā pavedentī’ti.


pli: Ayaṁ vuccati, bhikkhave, diṭṭhisampadā.


pli: Imā kho, bhikkhave, tisso sampadā”ti.


pli: Sattamaṁ.


title_pli: Aṅguttara Nikāya 3.12 2. Rathakāravagga

pli: Aṅguttara Nikāya 3.12


pli: 2. Rathakāravagga


pli: Sāraṇīyasutta


pli: “Tīṇimāni, bhikkhave, rañño khattiyassa muddhāvasittassa yāvajīvaṁ sāraṇīyāni bhavanti.


pli: Katamāni tīṇi?


pli: Yasmiṁ, bhikkhave, padese rājā khattiyo muddhāvasitto jāto hoti.


pli: Idaṁ, bhikkhave, paṭhamaṁ rañño khattiyassa muddhāvasittassa yāvajīvaṁ sāraṇīyaṁ hoti.


pli: Puna caparaṁ, bhikkhave, yasmiṁ padese rājā khattiyo muddhāvasitto hoti.


pli: Idaṁ, bhikkhave, dutiyaṁ rañño khattiyassa muddhāvasittassa yāvajīvaṁ sāraṇīyaṁ hoti.


pli: Puna caparaṁ, bhikkhave, yasmiṁ padese rājā khattiyo muddhāvasitto saṅgāmaṁ abhivijinitvā vijitasaṅgāmo tameva saṅgāmasīsaṁ ajjhāvasati.


pli: Idaṁ, bhikkhave, tatiyaṁ rañño khattiyassa muddhāvasittassa yāvajīvaṁ sāraṇīyaṁ hoti.


pli: Imāni kho, bhikkhave, tīṇi rañño khattiyassa muddhāvasittassa yāvajīvaṁ sāraṇīyāni bhavanti.


pli: Evamevaṁ kho, bhikkhave, tīṇimāni bhikkhussa yāvajīvaṁ sāraṇīyāni bhavanti.


pli: Yasmiṁ, bhikkhave, padese bhikkhu kesamassuṁ ohāretvā kāsāyāni vatthāni acchādetvā agārasmā anagāriyaṁ pabbajito hoti.


pli: Idaṁ, bhikkhave, paṭhamaṁ bhikkhussa yāvajīvaṁ sāraṇīyaṁ hoti.


pli: Puna caparaṁ, bhikkhave, yasmiṁ padese bhikkhu ‘idaṁ dukkhan’ti yathābhūtaṁ pajānāti, ‘ayaṁ dukkhasamudayo’ti yathābhūtaṁ pajānāti, ‘ayaṁ dukkhanirodho’ti yathābhūtaṁ pajānāti, ‘ayaṁ dukkhanirodhagāminī paṭipadā’ti yathābhūtaṁ pajānāti.


pli: Idaṁ, bhikkhave, dutiyaṁ bhikkhussa yāvajīvaṁ sāraṇīyaṁ hoti.


pli: Puna caparaṁ, bhikkhave, yasmiṁ padese bhikkhu āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharati.


pli: Idaṁ, bhikkhave, tatiyaṁ bhikkhussa yāvajīvaṁ sāraṇīyaṁ hoti.


pli: Imāni kho, bhikkhave, tīṇi bhikkhussa yāvajīvaṁ sāraṇīyāni bhavantī”ti.


pli: Dutiyaṁ.


title_pli: Aṅguttara Nikāya 3.120 12. Āpāyikavagga

pli: Aṅguttara Nikāya 3.120


pli: 12. Āpāyikavagga


pli: Paṭhamasoceyyasutta


pli: “Tīṇimāni, bhikkhave, soceyyāni.


pli: Katamāni tīṇi?


pli: Katamañca, bhikkhave, kāyasoceyyaṁ?


pli: Idha, bhikkhave, ekacco pāṇātipātā paṭivirato hoti, adinnādānā paṭivirato hoti, kāmesumicchācārā paṭivirato hoti.


pli: Idaṁ vuccati, bhikkhave, kāyasoceyyaṁ.


pli: Katamañca, bhikkhave, vacīsoceyyaṁ?


pli: Idha, bhikkhave, ekacco musāvādā paṭivirato hoti, pisuṇāya vācāya paṭivirato hoti, pharusāya vācāya paṭivirato hoti, samphappalāpā paṭivirato hoti.


pli: Idaṁ vuccati, bhikkhave, vacīsoceyyaṁ.


pli: Katamañca, bhikkhave, manosoceyyaṁ?


pli: Idha, bhikkhave, ekacco anabhijjhālu hoti abyāpannacitto sammādiṭṭhiko.


pli: Idaṁ vuccati, bhikkhave, manosoceyyaṁ.


pli: Imāni kho, bhikkhave, tīṇi soceyyānī”ti.


pli: Aṭṭhamaṁ.


title_pli: Aṅguttara Nikāya 3.121 12. Āpāyikavagga

pli: Aṅguttara Nikāya 3.121


pli: Dutiyasoceyyasutta


pli: Idha, bhikkhave, bhikkhu pāṇātipātā paṭivirato hoti, adinnādānā paṭivirato hoti, abrahmacariyā paṭivirato hoti.


pli: Idha, bhikkhave, bhikkhu musāvādā paṭivirato hoti, pisuṇāya vācāya paṭivirato hoti, pharusāya vācāya paṭivirato hoti, samphappalāpā paṭivirato hoti.


pli: Idha, bhikkhave, bhikkhu santaṁ vā ajjhattaṁ kāmacchandaṁ: ‘atthi me ajjhattaṁ kāmacchando’ti pajānāti; asantaṁ vā ajjhattaṁ kāmacchandaṁ: ‘natthi me ajjhattaṁ kāmacchando’ti pajānāti; yathā ca anuppannassa kāmacchandassa uppādo hoti, tañca pajānāti; yathā ca uppannassa kāmacchandassa pahānaṁ hoti, tañca pajānāti; yathā ca pahīnassa kāmacchandassa āyatiṁ anuppādo hoti, tañca pajānāti;


pli: santaṁ vā ajjhattaṁ byāpādaṁ: ‘atthi me ajjhattaṁ byāpādo’ti pajānāti; asantaṁ vā ajjhattaṁ byāpādaṁ: ‘natthi me ajjhattaṁ byāpādo’ti pajānāti; yathā ca anuppannassa byāpādassa uppādo hoti, tañca pajānāti; yathā ca uppannassa byāpādassa pahānaṁ hoti, tañca pajānāti; yathā ca pahīnassa byāpādassa āyatiṁ anuppādo hoti, tañca pajānāti;


pli: santaṁ vā ajjhattaṁ thinamiddhaṁ: ‘atthi me ajjhattaṁ thinamiddhan’ti pajānāti; asantaṁ vā ajjhattaṁ thinamiddhaṁ: ‘natthi me ajjhattaṁ thinamiddhan’ti pajānāti; yathā ca anuppannassa thinamiddhassa uppādo hoti, tañca pajānāti; yathā ca uppannassa thinamiddhassa pahānaṁ hoti, tañca pajānāti; yathā ca pahīnassa thinamiddhassa āyatiṁ anuppādo hoti, tañca pajānāti;


pli: santaṁ vā ajjhattaṁ uddhaccakukkuccaṁ: ‘atthi me ajjhattaṁ uddhaccakukkuccan’ti pajānāti; asantaṁ vā ajjhattaṁ uddhaccakukkuccaṁ: ‘natthi me ajjhattaṁ uddhaccakukkuccan’ti pajānāti; yathā ca anuppannassa uddhaccakukkuccassa uppādo hoti, tañca pajānāti; yathā ca uppannassa uddhaccakukkuccassa pahānaṁ hoti, tañca pajānāti; yathā ca pahīnassa uddhaccakukkuccassa āyatiṁ anuppādo hoti, tañca pajānāti;


pli: santaṁ vā ajjhattaṁ vicikicchaṁ: ‘atthi me ajjhattaṁ vicikicchā’ti pajānāti; asantaṁ vā ajjhattaṁ vicikicchaṁ: ‘natthi me ajjhattaṁ vicikicchā’ti pajānāti; yathā ca anuppannāya vicikicchāya uppādo hoti, tañca pajānāti; yathā ca uppannāya vicikicchāya pahānaṁ hoti, tañca pajānāti; yathā ca pahīnāya vicikicchāya āyatiṁ anuppādo hoti, tañca pajānāti.


pli: Imāni kho, bhikkhave, tīṇi soceyyānīti.


pli: Kāyasuciṁ vacīsuciṁ,


pli: cetosuciṁ anāsavaṁ;


pli: Suciṁ soceyyasampannaṁ,


pli: āhu ninhātapāpakan”ti.


pli: Navamaṁ.


title_pli: Aṅguttara Nikāya 3.122 12. Āpāyikavagga

pli: Aṅguttara Nikāya 3.122


pli: 12. Āpāyikavagga


pli: Moneyyasutta


pli: “Tīṇimāni, bhikkhave, moneyyāni.


pli: Katamāni tīṇi?


pli: Katamañca, bhikkhave, kāyamoneyyaṁ?


pli: Idha, bhikkhave, bhikkhu pāṇātipātā paṭivirato hoti, adinnādānā paṭivirato hoti, abrahmacariyā paṭivirato hoti.


pli: Idaṁ vuccati, bhikkhave, kāyamoneyyaṁ.


pli: Katamañca, bhikkhave, vacīmoneyyaṁ?


pli: Idha, bhikkhave, bhikkhu musāvādā paṭivirato hoti, pisuṇāya vācāya paṭivirato hoti, pharusāya vācāya paṭivirato hoti, samphappalāpā paṭivirato hoti.


pli: Idaṁ vuccati, bhikkhave, vacīmoneyyaṁ.


pli: Katamañca, bhikkhave, manomoneyyaṁ?


pli: Idha, bhikkhave, bhikkhu āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharati.


pli: Idaṁ vuccati, bhikkhave, manomoneyyaṁ.


pli: Imāni kho, bhikkhave, tīṇi moneyyānīti.


pli: Kāyamuniṁ vacīmuniṁ,


pli: cetomuniṁ anāsavaṁ;


pli: Muniṁ moneyyasampannaṁ,


pli: āhu sabbappahāyinan”ti.


pli: Dasamaṁ.


pli: Āpāyikavaggo dutiyo.


pli: Tassuddānaṁ


pli: Āpāyiko dullabho appameyyaṁ,


pli: Āneñjavipattisampadā;


pli: Apaṇṇako ca kammanto,


pli: Dve soceyyāni moneyyanti.


title_pli: Aṅguttara Nikāya 3.123 13. Kusināravagga

pli: Aṅguttara Nikāya 3.123


pli: 13. Kusināravagga


pli: Kusinārasutta


pli: Ekaṁ samayaṁ bhagavā kusinārāyaṁ viharati baliharaṇe vanasaṇḍe.


pli: Tatra kho bhagavā bhikkhū āmantesi:


pli: “bhikkhavo”ti.


pli: “Bhadante”ti te bhikkhū bhagavato paccassosuṁ.


pli: Bhagavā etadavoca:


pli: “Idha, bhikkhave, bhikkhu aññataraṁ gāmaṁ vā nigamaṁ vā upanissāya viharati.


pli: Tamenaṁ gahapati vā gahapatiputto vā upasaṅkamitvā svātanāya bhattena nimanteti.


pli: Ākaṅkhamāno, bhikkhave, bhikkhu adhivāseti.


pli: So tassā rattiyā accayena pubbaṇhasamayaṁ nivāsetvā pattacīvaramādāya yena tassa gahapatissa vā gahapatiputtassa vā nivesanaṁ tenupasaṅkamati; upasaṅkamitvā paññatte āsane nisīdati.


pli: Tamenaṁ so gahapati vā gahapatiputto vā paṇītena khādanīyena bhojanīyena sahatthā santappeti sampavāreti.


pli: Tassa evaṁ hoti:


pli: ‘sādhu vata myāyaṁ gahapati vā gahapatiputto vā paṇītena khādanīyena bhojanīyena sahatthā santappeti sampavāretī’ti.


pli: Evampissa hoti:


pli: ‘aho vata māyaṁ gahapati vā gahapatiputto vā āyatimpi evarūpena paṇītena khādanīyena bhojanīyena sahatthā santappeyya sampavāreyyā’ti.


pli: So taṁ piṇḍapātaṁ gathito mucchito ajjhosanno anādīnavadassāvī anissaraṇapañño paribhuñjati.


pli: So tattha kāmavitakkampi vitakketi, byāpādavitakkampi vitakketi, vihiṁsāvitakkampi vitakketi.


pli: Evarūpassāhaṁ, bhikkhave, bhikkhuno dinnaṁ na mahapphalanti vadāmi.


pli: Taṁ kissa hetu?


pli: Pamatto hi, bhikkhave, bhikkhu viharati.


pli: Idha pana, bhikkhave, bhikkhu aññataraṁ gāmaṁ vā nigamaṁ vā upanissāya viharati.


pli: Tassa na evaṁ hoti:


pli: Evampissa na hoti:


pli: So taṁ piṇḍapātaṁ agathito amucchito anajjhosanno ādīnavadassāvī nissaraṇapañño paribhuñjati.


pli: So tattha nekkhammavitakkampi vitakketi, abyāpādavitakkampi vitakketi, avihiṁsāvitakkampi vitakketi.


pli: Evarūpassāhaṁ, bhikkhave, bhikkhuno dinnaṁ mahapphalanti vadāmi.


pli: Appamatto hi, bhikkhave, bhikkhu viharatī”ti.


pli: Paṭhamaṁ.


title_pli: Aṅguttara Nikāya 3.124 13. Kusināravagga

pli: Aṅguttara Nikāya 3.124


pli: 13. Kusināravagga


pli: Bhaṇḍanasutta


pli: “Yassaṁ, bhikkhave, disāyaṁ bhikkhū bhaṇḍanajātā kalahajātā vivādāpannā aññamaññaṁ mukhasattīhi vitudantā viharanti, manasi kātumpi me esā, bhikkhave, disā na phāsu hoti, pageva gantuṁ.


pli: Niṭṭhamettha gacchāmi:


pli: ‘addhā te āyasmanto tayo dhamme pajahiṁsu, tayo dhamme bahulamakaṁsu.


pli: Katame tayo dhamme pajahiṁsu?


pli: ime tayo dhamme pajahiṁsu.


pli: Katame tayo dhamme bahulamakaṁsu?


pli: ime tayo dhamme bahulamakaṁsu’.


pli: Yassaṁ, bhikkhave, disāyaṁ bhikkhū bhaṇḍanajātā kalahajātā vivādāpannā aññamaññaṁ mukhasattīhi vitudantā viharanti, manasi kātumpi me esā, bhikkhave, disā na phāsu hoti, pageva gantuṁ.


pli: ‘addhā te āyasmanto ime tayo dhamme pajahiṁsu, ime tayo dhamme bahulamakaṁsu’.


pli: Yassaṁ pana, bhikkhave, disāyaṁ bhikkhū samaggā sammodamānā avivadamānā khīrodakībhūtā aññamaññaṁ piyacakkhūhi sampassantā viharanti, gantumpi me esā, bhikkhave, disā phāsu hoti, pageva manasi kātuṁ.


pli: Yassaṁ, bhikkhave, disāyaṁ bhikkhū samaggā sammodamānā avivadamānā khīrodakībhūtā aññamaññaṁ piyacakkhūhi sampassantā viharanti, gantumpi me esā, bhikkhave, disā phāsu hoti, pageva manasi kātuṁ.


pli: ‘addhā te āyasmanto ime tayo dhamme pajahiṁsu, ime tayo dhamme bahulamakaṁsū’”ti.


pli: Dutiyaṁ.


title_pli: Aṅguttara Nikāya 3.125 13. Kusināravagga

pli: Aṅguttara Nikāya 3.125


pli: Gotamakacetiyasutta


pli: Ekaṁ samayaṁ bhagavā vesāliyaṁ viharati gotamake cetiye.


pli: Tatra kho bhagavā bhikkhū āmantesi:


pli: “bhikkhavo”ti.


pli: “Bhadante”ti te bhikkhū bhagavato paccassosuṁ.


pli: Bhagavā etadavoca:


pli: “Abhiññāyāhaṁ, bhikkhave, dhammaṁ desemi, no anabhiññāya.


pli: Sanidānāhaṁ, bhikkhave, dhammaṁ desemi, no anidānaṁ.


pli: Sappāṭihāriyāhaṁ, bhikkhave, dhammaṁ desemi, no appāṭihāriyaṁ.


pli: Tassa mayhaṁ, bhikkhave, abhiññāya dhammaṁ desayato no anabhiññāya, sanidānaṁ dhammaṁ desayato no anidānaṁ, sappāṭihāriyaṁ dhammaṁ desayato no appāṭihāriyaṁ, karaṇīyo ovādo, karaṇīyā anusāsanī.


pli: Alañca pana vo, bhikkhave, tuṭṭhiyā, alaṁ attamanatāya, alaṁ somanassāya:


pli: ‘sammāsambuddho bhagavā, svākkhāto dhammo, suppaṭipanno saṅgho’”ti.


pli: Idamavoca bhagavā.


pli: Attamanā te bhikkhū bhagavato bhāsitaṁ abhinandunti.


pli: Imasmiñca pana veyyākaraṇasmiṁ bhaññamāne sahassī lokadhātu akampitthāti.


pli: Tatiyaṁ.


title_pli: Aṅguttara Nikāya 3.126 13. Kusināravagga

pli: Aṅguttara Nikāya 3.126


pli: 13. Kusināravagga


pli: Bharaṇḍukālāmasutta


pli: Ekaṁ samayaṁ bhagavā kosalesu cārikaṁ caramāno yena kapilavatthu tadavasari.


pli: Assosi kho mahānāmo sakko: “bhagavā kira kapilavatthuṁ anuppatto”ti.


pli: Atha kho mahānāmo sakko yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ aṭṭhāsi. Ekamantaṁ ṭhitaṁ kho mahānāmaṁ sakkaṁ bhagavā etadavoca:


pli: “Gaccha, mahānāma, kapilavatthusmiṁ, tathārūpaṁ āvasathaṁ jāna yatthajja mayaṁ ekarattiṁ vihareyyāmā”ti.


pli: “Evaṁ, bhante”ti kho mahānāmo sakko bhagavato paṭissutvā kapilavatthuṁ pavisitvā kevalakappaṁ kapilavatthuṁ anvāhiṇḍanto nāddasa kapilavatthusmiṁ tathārūpaṁ āvasathaṁ yatthajja bhagavā ekarattiṁ vihareyya.


pli: Atha kho mahānāmo sakko yena bhagavā tenupasaṅkami; upasaṅkamitvā bhagavantaṁ etadavoca:


pli: “natthi, bhante, kapilavatthusmiṁ tathārūpo āvasatho yatthajja bhagavā ekarattiṁ vihareyya.


pli: Ayaṁ, bhante, bharaṇḍu kālāmo bhagavato purāṇasabrahmacārī.


pli: Tassajja bhagavā assame ekarattiṁ viharatū”ti.


pli: “Gaccha, mahānāma, santharaṁ paññāpehī”ti.


pli: “Evaṁ, bhante”ti kho mahānāmo sakko bhagavato paṭissutvā yena bharaṇḍussa kālāmassa assamo tenupasaṅkami; upasaṅkamitvā santharaṁ paññāpetvā udakaṁ ṭhapetvā pādānaṁ dhovanāya yena bhagavā tenupasaṅkami; upasaṅkamitvā bhagavantaṁ etadavoca:


pli: “santhato, bhante, santhāro, udakaṁ ṭhapitaṁ pādānaṁ dhovanāya.


pli: Yassadāni, bhante, bhagavā kālaṁ maññatī”ti.


pli: Atha kho bhagavā yena bharaṇḍussa kālāmassa assamo tenupasaṅkami; upasaṅkamitvā paññatte āsane nisīdi.


pli: Nisajja kho bhagavā pāde pakkhālesi.


pli: Atha kho mahānāmassa sakkassa etadahosi:


pli: “akālo kho ajja bhagavantaṁ payirupāsituṁ.


pli: Kilanto bhagavā.


pli: Sve dānāhaṁ bhagavantaṁ payirupāsissāmī”ti bhagavantaṁ abhivādetvā padakkhiṇaṁ katvā pakkāmi.


pli: Atha kho mahānāmo sakko tassā rattiyā accayena yena bhagavā tenupasaṅkami; upasaṅkamitvā ekamantaṁ nisīdi. Ekamantaṁ nisinnaṁ kho mahānāmaṁ sakkaṁ bhagavā etadavoca:


pli: “tayo khome, mahānāma, satthāro santo saṁvijjamānā lokasmiṁ.


pli: Katame tayo?


pli: Idha, mahānāma, ekacco satthā kāmānaṁ pariññaṁ paññāpeti;


pli: na rūpānaṁ pariññaṁ paññāpeti, na vedanānaṁ pariññaṁ paññāpeti.


pli: Idha pana, mahānāma, ekacco satthā kāmānaṁ pariññaṁ paññāpeti, rūpānaṁ pariññaṁ paññāpeti;


pli: na vedanānaṁ pariññaṁ paññāpeti.


pli: Idha pana, mahānāma, ekacco satthā kāmānaṁ pariññaṁ paññāpeti, rūpānaṁ pariññaṁ paññāpeti, vedanānaṁ pariññaṁ paññāpeti.


pli: Ime kho, mahānāma, tayo satthāro santo saṁvijjamānā lokasmiṁ.


pli: Imesaṁ, mahānāma, tiṇṇaṁ satthārānaṁ ekā niṭṭhā udāhu puthu niṭṭhā”ti?


pli: Evaṁ vutte, bharaṇḍu kālāmo mahānāmaṁ sakkaṁ etadavoca:


pli: “ekāti, mahānāma, vadehī”ti.


pli: Evaṁ vutte, bhagavā mahānāmaṁ sakkaṁ etadavoca:


pli: “nānāti, mahānāma, vadehī”ti.


pli: Dutiyampi kho bharaṇḍu kālāmo mahānāmaṁ sakkaṁ etadavoca:


pli: Dutiyampi kho bhagavā mahānāmaṁ sakkaṁ etadavoca:


pli: Tatiyampi kho bharaṇḍu kālāmo mahānāmaṁ sakkaṁ etadavoca:


pli: Tatiyampi kho bhagavā mahānāmaṁ sakkaṁ etadavoca:


pli: Atha kho bharaṇḍu kālāmassa etadahosi:


pli: “mahesakkhassa vatamhi mahānāmassa sakkassa sammukhā samaṇena gotamena yāvatatiyaṁ apasādito.


pli: Atha kho bharaṇḍu kālāmo kapilavatthumhā pakkāmi.


pli: Yaṁ kapilavatthumhā pakkāmi tathā pakkantova ahosi na puna paccāgacchīti.


pli: Catutthaṁ.


title_pli: Aṅguttara Nikāya 3.127 13. Kusināravagga

pli: Aṅguttara Nikāya 3.127


pli: 13. Kusināravagga


pli: Hatthakasutta


pli: Ekaṁ samayaṁ bhagavā sāvatthiyaṁ viharati jetavane anāthapiṇḍikassa ārāme.


pli: Atha kho hatthako devaputto abhikkantāya rattiyā abhikkantavaṇṇo kevalakappaṁ jetavanaṁ obhāsetvā yena bhagavā tenupasaṅkami; upasaṅkamitvā:


pli: “bhagavato purato ṭhassāmī”ti osīdatimeva saṁsīdatimeva, na sakkoti saṇṭhātuṁ.


pli: Seyyathāpi nāma sappi vā telaṁ vā vālukāya āsittaṁ osīdatimeva saṁsīdatimeva, na saṇṭhāti;


pli: evamevaṁ hatthako devaputto:


pli: Atha kho bhagavā hatthakaṁ devaputtaṁ etadavoca:


pli: “oḷārikaṁ, hatthaka, attabhāvaṁ abhinimmināhī”ti.


pli: “Evaṁ, bhante”ti, kho hatthako devaputto bhagavato paṭissutvā oḷārikaṁ attabhāvaṁ abhinimminitvā bhagavantaṁ abhivādetvā ekamantaṁ aṭṭhāsi.


pli: Ekamantaṁ ṭhitaṁ kho hatthakaṁ devaputtaṁ bhagavā etadavoca:


pli: “Ye te, hatthaka, dhammā pubbe manussabhūtassa pavattino ahesuṁ, api nu te te dhammā etarahi pavattino”ti?


pli: “Ye ca me, bhante, dhammā pubbe manussabhūtassa pavattino ahesuṁ, te ca me dhammā etarahi pavattino;


pli: ye ca me, bhante, dhammā pubbe manussabhūtassa nappavattino ahesuṁ, te ca me dhammā etarahi pavattino.


pli: Seyyathāpi, bhante, bhagavā etarahi ākiṇṇo viharati bhikkhūhi bhikkhunīhi upāsakehi upāsikāhi rājūhi rājamahāmattehi titthiyehi titthiyasāvakehi;


pli: evamevaṁ kho ahaṁ, bhante, ākiṇṇo viharāmi devaputtehi.


pli: Dūratopi, bhante, devaputtā āgacchanti hatthakassa devaputtassa santike ‘dhammaṁ sossāmā’ti.


pli: Tiṇṇāhaṁ, bhante, dhammānaṁ atitto appaṭivāno kālaṅkato.


pli: Katamesaṁ tiṇṇaṁ?


pli: Bhagavato ahaṁ, bhante, dassanassa atitto appaṭivāno kālaṅkato;


pli: saddhammasavanassāhaṁ, bhante, atitto appaṭivāno kālaṅkato;


pli: saṅghassāhaṁ, bhante, upaṭṭhānassa atitto appaṭivāno kālaṅkato.


pli: Imesaṁ kho ahaṁ, bhante, tiṇṇaṁ dhammānaṁ atitto appaṭivāno kālaṅkatoti.


pli: Nāhaṁ bhagavato dassanassa,


pli: Tittimajjhagā kudācanaṁ;


pli: Saṅghassa upaṭṭhānassa,


pli: Saddhammasavanassa ca.


pli: Adhisīlaṁ sikkhamāno,


pli: saddhammasavane rato;


pli: Tiṇṇaṁ dhammānaṁ atitto,


pli: hatthako avihaṁ gato”ti.


pli: Pañcamaṁ.


title_pli: Aṅguttara Nikāya 3.128 13. Kusināravagga

pli: Aṅguttara Nikāya 3.128


pli: 13. Kusināravagga


pli: Kaṭuviyasutta


pli: Ekaṁ samayaṁ bhagavā bārāṇasiyaṁ viharati isipatane migadāye.


pli: Atha kho bhagavā pubbaṇhasamayaṁ nivāsetvā pattacīvaramādāya bārāṇasiṁ piṇḍāya pāvisi.


pli: Addasā kho bhagavā goyogapilakkhasmiṁ piṇḍāya caramāno aññataraṁ bhikkhuṁ rittassādaṁ bāhirassādaṁ muṭṭhassatiṁ asampajānaṁ asamāhitaṁ vibbhantacittaṁ pākatindriyaṁ.


pli: Disvā taṁ bhikkhuṁ etadavoca:


pli: “Mā kho tvaṁ, bhikkhu, attānaṁ kaṭuviyamakāsi.


pli: Taṁ vata, bhikkhu, kaṭuviyakataṁ attānaṁ āmagandhena avassutaṁ makkhikā nānupatissanti nānvāssavissantīti, netaṁ ṭhānaṁ vijjatī”ti.


pli: Atha kho so bhikkhu bhagavatā iminā ovādena ovadito saṁvegamāpādi.


pli: Atha kho bhagavā bārāṇasiyaṁ piṇḍāya caritvā pacchābhattaṁ piṇḍapātapaṭikkanto bhikkhū āmantesi:


pli: “Idhāhaṁ, bhikkhave, pubbaṇhasamayaṁ nivāsetvā pattacīvaramādāya bārāṇasiṁ piṇḍāya pāvisiṁ.


pli: Addasaṁ kho ahaṁ, bhikkhave, goyogapilakkhasmiṁ piṇḍāya caramāno aññataraṁ bhikkhuṁ rittassādaṁ bāhirassādaṁ muṭṭhassatiṁ asampajānaṁ asamāhitaṁ vibbhantacittaṁ pākatindriyaṁ.


pli: Disvā taṁ bhikkhuṁ etadavocaṁ:


pli: ‘Mā kho tvaṁ, bhikkhu, attānaṁ kaṭuviyamakāsi.


pli: Taṁ vata bhikkhu kaṭuviyakataṁ attānaṁ āmagandhena avassutaṁ makkhikā nānupatissanti nānvāssavissantīti, netaṁ ṭhānaṁ vijjatī’ti.


pli: Atha kho, bhikkhave, so bhikkhu mayā iminā ovādena ovadito saṁvegamāpādī”ti.


pli: Evaṁ vutte, aññataro bhikkhu bhagavantaṁ etadavoca:


pli: “kiṁ nu kho, bhante, kaṭuviyaṁ?


pli: Ko āmagandho?


pli: Kā makkhikā”ti?


pli: “Abhijjhā kho, bhikkhu, kaṭuviyaṁ;


pli: byāpādo āmagandho;


pli: pāpakā akusalā vitakkā makkhikā.


pli: Taṁ vata, bhikkhu, kaṭuviyakataṁ attānaṁ āmagandhena avassutaṁ makkhikā nānupatissanti nānvāssavissantīti, netaṁ ṭhānaṁ vijjatīti.


pli: Aguttaṁ cakkhusotasmiṁ,


pli: indriyesu asaṁvutaṁ;